Dari Mat Despatch Ke Oscars, Nabil Ahmad Pandai Merencanakan Masa Depannya

Budak Mambau, Negeri Sembilan ini pernah lima tahun menjadi Mat Despatch dengan gaji kira-kira RM600 sebulan. Dia pernah kerja dengan syarikat kurier GDex, ke hulu ke hilir dengan motor kapcai menghantar segala surat dan dokumen kepada pelanggan.

Semasa Astro mengadakan ujibakat program Raja Lawak, dia langsung tak tahu menahu mengenai program tu kerana tak pernah menonton Astro sehinggalah kawan-kawan menyuruhnya pergi ujibakat di Subang Parade.

Walaupun hanya dari keluarga sederhana, namun ada sesuatu yang menarik dalam kehidupan Nabil dan enam orang adik-beradiknya yang ramai orang tak tahu.

Ibu bapanya hanya membeli akhbar bahasa Inggeris untuk anak-anak mereka. No wonder walaupun Nabil sering membuat lawak ‘broken English’, tetapi dari dulu aku sedar yang lawak ‘broken English’ yang dia bawa ‘bukan sebarangan’.

Dan selepas menjuarai pertandingan Raja Lawak, semua jadi sejarah. Nabil mula mendapat undangan dan dibayar hingga berpuluh ribu ringgit untuk satu persembahan. Itu belum dicampur pendapatan sebagai pengacara, pelakon dan duta produk.

Kenapa aku ‘menyimpang jauh’ hari ini menulis mengenai artis bernama Nabil ini? Sebabnya mudah.

Bagi aku, dia adalah contoh kegigihan seorang anak kampung yang bukan saja sentiasa berusaha memajukan karier seninya tetapi juga antara artis yang pandai merencanakan masa depan untuk isteri, anak dan ibu bapanya.

Dalam usia baru 34 tahun, dia sudah memiliki tiga buah kediaman mewah dan salah satu daripadanya dihadiahkan pada orang tuanya. Lokasinya pula bukan calang-calang. Antaranya di Pesiaran Gurney, di tengah ibu kota Kuala Lumpur dan kawasan elit Ara Damansara.

Kini selain daripada kegiatan seni, Nabil juga dah mula berjinak-jinak dengan perniagaan hartanah. Dan terbaru, anak kampung dari Negeri Sembilan ini terpilih untuk mengacarakan ‘red carpet’ untuk Astro di Anugerah Oscar di Amerika Syarikat, nampak tak?

Dari hanya seorang mat despatch yang kurus-kering, berjerawat batu dan berambut kerinting, Nabil mula mengatur langkah dan sampai ke platform di mana beliau berdiri sekarang.

Betul, dia juga tak lepas dari kesilapan dan kontroversi, tetapi apa bezanya dengan kita? Manusia bukan perfect for God sake.

Yup. Aku menulis mengenai artis hari ini. Sebagai tribute kepada seorang anak muda yang berjaya, tetapi pada masa yang sama tidak lupa merencanakan masa depannya.


Dari Mata Seorang Aktivis Teater, Kesan COVID-19 Kepada Penggiat Seni

Wabak COVID-19 datang menjengah di muka pintu Malaysia, lebih 50 orang sudah didapati maut disebabkan penyakit ini. Sejak itu Malaysia sudah merekodkan lebih 3,000 pesakit di seluruh negara.

Situasi serangan COVID-19 telah membuatkan rakyat Malaysia gusar dengan nasib hidup mereka, dengan dugaan wabak yang ada di hadapan dan pekerjaan yang bakal terjejas.

Tidak kira yang makan gaji ataupun yang membuka perniagaan. Kerisauan dan rasa takut mereka dengan hari-hari mendatang dapat dilihat apabila ramai yang mengharapkan bantuan bagi meneruskan kelangsungan hidup.

Rasa takut dan risau mula menyelubungi orang-orang yang hidup dengan gaji hari atau golongan yang bekerja sendiri. Kerisauan ini datang dari pelbagai bidang dan salah satunya adalah kelompok anak seni. Mereka ini adalah kumpulan yang mencari rezeki dengan melakukan aktiviti seni.

Kami menemuramah Fazleena Hishamuddin bagi mengetahui lebih lanjut dari sudut pandang beliau sebagai seorang aktivis teater yang banyak melakukan kerja-kerja seni sebagai produser, pengarah, penulis skrip dan kerja-kerja belakang tabir.

Beliau yang banyak terlibat dalam filem pendek untuk tujuan ke festival dalam dan luar negara sebagai pelakon mengakui bahawa wujud kerisauan di hati setiap rakyat Malaysia. Tidak kira peringkat.

“Kerisauan dan kegelisahan sudah tentu dirasa oleh semua orang, dari pelbagai sektor dan lapangan, dari anak kecil hingga dewasa, dari setiap kelompok masyarakat. Semua.

“Situasi ini mengejutkan. Ia datang secara tiba-tiba. Siapa yang sangka? Tiada siapa yang minta. Ia merupakan fenomena pendemik. Seluruh dunia merasakan kesannya. Seluruh dunia terkesima dan sedang berusaha beradaptasi dengan situasi ini,” kata Fazleena yang juga penulis buku Tari Pasar Perempuan keluaran Roman.

Fazleena yang pernah merangkul Anugerah Skrip Terbaik Kategori Eksperimental di Festival Filem Pendek anjuran RTM/Finas pada 2007 turut keliru dengan situasi yang melanda negara sekarang.

Situasi ini juga telah membuatkan beliau mempersoalkan banyak perkara. Kenapa ia berlaku? Mengapa ia menular dengan sangat cepat? Bagaimana nasib barisan hadapan yang setiap saat berhadapan dengan pesakit dan risiko? Nasib mereka yang tiada tempat perlindungan dan hidup kebuluran? Bagaimana kematian menjadi sesuatu yang sangat dekat? Dan bermacam-macam lagi.

“Namun saya pasti ini adalah ujian. Bencana dan musibah yang datang, adalah ketentuanNya agar kita boleh merenung dan menghayati kembali kehidupan kita di dunia ini.

“Refleks dan reset semula pemikiran serta tindakan kita. Selagi kita bernafas, sentiasa ada ruang untuk memperbaiki diri sendiri, berbakti pada keluarga dan masyarakat. Keresahan dan kegelisahan adalah makna dan petanda bahawa kita hidup,” katanya.

Fazleena dan suami adalah karyawan sepenuh masa. Pendapatan mereka diperolehi dari kerja-kerja menulis, menjalankan acara seni dan mengendalikan bengkel teater dan puisi.

Beliau yang bertanggungjawab menguruskan rumah seni, Serambi Karya mengakui sejak COVID-19 datang menjengah, rezeki dari kelompok mereka yang menjalankan kerja-kerja seni-budaya mula terjejas.

“Rumah Seni adalah tempat pengkarya berkumpul. Apatah lagi aktiviti dan program yang kami lakukan melibatkan komunikasi dua hala. Ada khalayak dan peserta. Ada persembahan dan pertunjukkan. Perkongsian yang bersifat bukan virtual.

“Apabila tidak boleh digerakkan secara terus, ia melumpuhkan sistem yang ada. Pengurusan acara sememangnya melibatkan interaksi langsung dengan khalayak,” katanya.

Serambi Karya mula beroperasi pada Ogos 2019. Ruang ini disewakan dengan kadar minimal bagi aktiviti kesenian-kebudayaan dan keilmuan untuk masyarakat. Mereka juga membuka ruang ini untuk berkolaborasi dengan NGO.

Pendapatan dari penyewaan Serambi Karya digunakan untuk kerja pengurusan, pembaik-pulih kemudahan dan pembayaran kepada tenaga kerja yang bertungkus-lumus menjayakan setiap program yang telah dirancang.

Kata Fazleena, kesan ini sama turut dirasai oleh semua penggiat teater atau pejuang seni tidak kira apa jua bidang. Mereka turut sama-sama merasai situasi di mana acara terpaksa dibatalkan atau ditunda ke tarikh yang lain. Situasi ini sedikit sebanyak telah mengganggu periuk nasi mereka.

“Tiada tarikh khusus yang boleh diandaikan buat masa ini. Kita hanya menunggu keadaan stabil dan pulih.”

Beliau percaya apa yang dilalui oleh setiap orang adalah berbeza. Semua orang mengalami struggle dan perjuangan yang berbeza. Beliau faham bahawa apa yang dia rasakan belum tentu sama dengan apa yang kita bayangkan.

“Situasi ini pastinya membebankan, menyakitkan dan melelahkan. Namun ia adalah peluang kita untuk duduk bertenang, menyusun-kembali dan membuat persediaan untuk menyambut hari mendatang.

“Mungkin sebelum ini banyak perkara yang tertunda atas faktor kesibukan, hargailah masa kuarantin ini untuk menyelesaikan satu-persatu kerja-kerja kita. Membikin karya di saat pandemik ini mungkin juga berat dan sakit – kita terganggu mahu menyemak media sosial, keep update dengan berita terkini serta otak kita sentiasa berfikir tentang nasib dan kesannya. Namun sebagai pengkarya, itulah tugas kita. Berkaryalah untuk mengimbangi kewarasan kita,” katanya.

Terdahulu, kerajaan telah membentangkan pelan bagi menghapuskan COVID-19 serta pelan bagi membantu rakyat Malaysia meneruskan kelangsungan hidup.

Dengan inisiatif yang dikeluarkan oleh kerajaan bagi membantu mereka yang terkesan, sedikit sebanyak dapat meringankan beban rakyat Malaysia. Bantuan ini bagi Fazleena layak dinikmati oleh semua orang termasuk penggiat seni.

“Pihak kerajaan juga telah menyediakan inisiatif bantuan kepada seluruh rakyat Malaysia. Tidak kira apa pekerjaan dan status sosialnya. Semua layak menikmati. Termasuk penggiat seni.

“Di sini kita semua sama saja. Tak perlu bantuan khusus. Dari masa ke semasa, badan-badan kesenian (awam mahupun swasta) turut berusaha mengatasi masalah dan sedang sedaya upaya meringankan beban karyawan dengan pelbagai inisiatif sokongan.”

Beliau turut berpendapat, walaupun pelbagai inisiatif telah diketengahkan oleh kerajaan, sudah menjadi tanggungjawab buat karyawan dan penggiat seni dalam apa saja bidang yang ia kuasai dan jalani, harus mempunyai pengurusan kewangan yang baik. Harus mengambil kira simpanan di waktu-waktu kritikal seperti ini.

Beliau juga mengingatkan kepada rakan-rakan yang turut sama berada di dalam bidang seni kebudayaan untuk sentiasa peka dan mengambil tahu dengan maklumat terkini supaya tidak ketinggalan.

“Kita semua penggiat seni harus bersatu-hati dan tidak menunding jari dan salah menyalah antara satu sama lain. Lihatlah ujian ini sebagai sesuatu yang dapat merendahkan hati kita untuk merenung kesusahan dan penderitaan orang lain.

“Bantulah mereka yang memerlukan dengan segala ilmu, kudrat kesungguhan yang kita ada. Loronglah kepakaran kita untuk memberi manfaat kepada orang lain.

“Agar kita tidak dilihat sebagai orang yang hanya menghiburkan masyarakat, tetapi membangunkan komuniti dan lingkungan. Sekaligus meletakkan seni pada tempat yang selayaknya.”

Sebelum menutup temuramah bersama Fazleena, beliau sempat selitkan lagu Perjuangan dari kumpulan Kembara untuk teman-teman dan sahabat karyawan semua.

“Semoga kita terus bertahan,” ujar Fazleena di akhir temubual.

Untuk bacaan lanjut mengenai situasi COVID-19 di Malaysia, klik pautan di bawah.

Netizen ‘Salah Faham’ Kenyataan Artis Rayu Bantuan Khas COVID-19?

Bagaimana Rakyat Malaysia Boleh Bantu Bangunkan Semula Ekonomi Negara Selepas COVID-19

Penjelasan Mudah Mengapa Rakyat Marhaen Berhak Dapat Bantuan Berbanding Golongan Atasan


Dari Mata Turun Ke Hati, Ini Detik Percintaan Romantis Dua Pasangan Merpati Sejoli

Kalau bercakap tentang jodoh dan perkahwinan, dua topik ini memang boleh buat excited. Siapa tidak mahu ada teman hidup, bukan? Tapi, bila kami tanya orang yang sudah kahwin, ramai yang malu-malu nak cerita pasal pengalaman mereka bercinta dulu-dulu!

Mana tidaknya, ada yang tidak pernah sangka pun mereka akan jadi suami isteri dan ada juga yang sudah jatuh cinta dengan pasangan sejak dari kecil lagi. Macam kisah cinta dua pasangan yang terlebih sweet ini. Memang ‘bersemut’ habislah!

Siapa sangka, si dia yang pernah mencuri pandangan sewaktu kecil dulu kini sudah jadi isteri tercinta. Kalau anda mahu tahu, kisah cinta pasangan comel ini milik Raihan dan Haris. Bercerita lanjut tentang perkenalan mereka, Haris dan Raihan dikatakan pernah berjumpa sewaktu berusia 8 tahun lagi.

Pada ketika itu, mereka berdua menemani ayah masing-masing untuk menghadiri sebuah acara yang sama di Port Dickson. Haris awal-awal lagi sudah terpukau dengan perwatakan comel Raihan tahu. Memandangkan keluarga mereka agak rapat, boleh dikatakan Haris dan Raihan membesar bersama dan kerap berjumpa. Haris yang ketika itu masih muda tidak tahu macam mana nak luahkan perasaan pada Raihan.

Tapi, betul lah kata orang, kalau sudah jodoh tidak ke mana. Selepas mereka pulang dari UK, Raihan berjumpa semula dengan Haris. Kali ni, Raihan sendiri mula jatuh hati dengan prince charming ini. Mereka berdua kemudiannya mula luangkan masa keluar bersama dan berkongsi cerita. Akhirnya, hubungan cinta Haris dan Raihan berjaya ke jinjang pelamin.

Babak perkenalan Michelle dan Matthew pula boleh dikatakan ala-ala novel cinta tau. Mereka berdua dikatakan bertemu secara tidak sengaja di sebuah gereja di Kuala Lumpur selepas Michelle pulang dari Amerika.

Pada hari itu, hujan turun renyai. Matthew secara tiba-tiba muncul dan mempelawa Michelle untuk memayungkan dia ke kereta. Tapi, Michelle menolak dengan sopan dan memilih untuk meredah hujan terus ke kereta.

Peristiwa singkat itu membuatkan Matthew tekad untuk lebih mengenali Michelle. Berbekalkan nama pertama ‘Michelle’, Matthew mula membuat carian di media sosial dan apa yang mengejutkan dia berjaya menemui Facebook gadis cantik ini.

Kegigihan Matthew nampaknya membuahkan hasil. Mereka pada mulanya hanya berkawan biasa. Tapi Matthew terus mencuri peluang menambat hati Michelle dan akhirnya mereka bergelar pasangan kekasih. Selepas lebih kurang dua tahun bersama, Matthew melamar Michelle sebagai isteri dan mereka berkahwin pada 19 Januari 2019.

Bagi kedua-dua pasangan romantik ini, angan-angan mereka untuk bersama dengan si dia kini bukan lagi mimpi. Apatah lagi dapat membina rumah tangga dengan orang yang kita cinta sudah tentu achievement yang paling besar dalam hidup kan?

Dan bila sudah berkahwin ini, banyak lagi perkara yang mereka suami isteri boleh achieve bersama contohnya pergi melancong bersama dan beli rumah idaman! Apa yang mengagumkan kami, kedua-dua pasangan ini sudah pun miliki rumah idaman mereka melalui program #InstaYours.

Bagi anda atau mana-mana individu yang masih mencari rumah idaman, kami sarankan anda pilih program pemilikan perumahan #InstaYours yang diperkenalkan oleh EcoWorld! Melalui program ini, anda mempunyai pilihan sama ada ingin buat tempahan awal bagi rumah EcoWorld yang masih dalam pembinaan atau boleh juga pilih untuk menyewa mana-mana rumah siap EcoWorld atas program #InstaYours selama tempoh 5 tahun.

Menariknya, andai kata anda buat keputusan untuk beli rumah dalam tempoh 5 tahun sewaan tersebut, anda boleh miliki rumah idaman itu dengan harga yang sama seperti anda mula-mula pindah masuk dulu.

Tidak cukup dengan itu, ada juga insentif khas disediakan oleh pihak EcoWorld bagi penyewa yang setuju untuk beli rumah pada tahun kedua atau tahun ketiga sewaan. Untung!

Bila nak beli rumah, ramai yang runsing tentang downpayment betul tidak? Apa yang best tentang #InstaYours ialah anda sebenarnya tidak perlu bayar downpayment pun. Sebaliknya, cuma perlu sediakan deposit 3 bulan sahaja untuk lock rumah EcoWorld!

Maybank akan menawarkan pinjaman selagi mana anda mengekalkan rekod bayaran balik dengan sempurna bersama program #InstaYours. Apa yang pasti, anda yang pilih rumah di bawah program #InstaYours ini, bayaran bulanan rumah #InstaYours lebih rendah daripada mortgage tradisional.

Fikir apa lagi itu? Lepas ini, kalau ada keluarga atau kenalan anda mencari rumah sekitar Lembah Klang, Pulau Pinang, atau Iskandar Malaysia, beritahu mereka #InstaYours adalah pilihan terbaik yang mampu merealisasikan impian mereka dengan lebih cepat dan mudah.

Sebarang maklumat lanjut tentang program #InstaYours, anda boleh layari laman sesawang Ecoworld sekarang!

Itu cerita tentang rumah, apa kata baca faktor-faktor yang perlu diambil kira sebelum majlis perkahwinan pada pautan di bawah ini.

4 Tip Penting Sebelum Pilih Jurugambar Untuk Majlis Perkahwinan Anda

5 Faktor Penting Pilih Lokasi ‘Outdoor Shoot’ Majlis Perkahwinan Anda

Ini Idea Hadiah Perkahwinan Yang Berguna Untuk Pengantin


Dari Mencuci Kaca Mikroskop, Kini Jadi Anak Malaysia Pertama Lancar Satelit Ke Angkasa

Mungkin ada diantara kita yang pernah mendengar berita tentang seorang rakyat Malaysia yang yang mengetuai 28 ahli sains, juruteknologi dan jurutera dalam satu program astrobiologi pertama NASA digelar “SporeSet”.

Pada April 2014, Dr Wan Wardatul Amani Wan Salim membuktikan semangat Malaysia Boleh apabila menjadi rakyat Malaysia pertama melancarkan satelit Pentadbiran Aeronautik dan Angkasa Kebangsaan (NASA) ke angkasa lepas. Bukan calang-calang orang boleh dapat penghormatan sebegini.

Ketika hanya berusia 36 tahun, Dr Wan Wardatul telah mengetuai sekumpulan 28 saintis, pakar teknologi dan jurutera untuk mengkaji program astrobiologi pertama di agensi itu. Program berkenaan membuat kajian secara terperinci untuk menguji bagaimana sel hidup akan bertindak balas kepada kekurangan graviti.

Projek ini akhirnya dilancarkan sebagai nanosatellite bersama sebuah roket SpaceX sebagai sebahagian perjalanan NASA untuk ke misi Marikh.

Perjalanan beliau dengan Nasa bermula apabila dia masih lagi seorang pelajar Kejuruteraan Elektrik di Universiti Minnesota. Disebabkan ingin menimba ilmu, dia secara sukarela bekerja di makmal.

Menurut wanita kelahiran Pulau Pinang ini, dia bermula bekerja di situ sebagai pencuci kaca slaid dan penutup mikroskop tetapi kerana saya menunjukkan prestasi yang bagus, mereka mula mengambil saya sebagai pekerja dan diberi peluang keemasan berkenaan.

Namun setelah 5 tahun bersama dengan Nasa, Dr Wan Wardatul yang kini berusia 41 tahun kembali ke tanah air pada hujung 2014 untuk membina mesin ringkas bagi disumbangkan kembali kepada komuniti.

Beliau telah membangunkan alat pengesan bagi mengenalpasti sample air untuk mengesan bakteria berbahaya. Alat ini amat berguna apabila ketika musim banjir melanda.

Dengan perkongsian kisah ini dapat memberikan inspirasi buat rakyat Malaysia untuk terus mencipta nama mengharumkan nama negara tercinta kita ini.

Baru-baru in NASA memperkenalkan kapal terbang elektrik pertama di dunia. Klik pautan di bawah untuk bacaan lanjut.

NASA Perkenal Kapal Terbang Elektrik Pertama Dunia

NASA Tawar Penginapan Di ISS Dengan Harga RM145,180 Satu Malam

Pelajar Sarawak Terpilih Antara Pemenang Rekaan Logo Anjuran NASA


Dari Pantai Ikut Ke Tempat Kerja, Telatah Anjing Jalanan Dan Lelaki Ini Buat Netizen Terharu

Anjing sememangnya diketahui sebagai haiwan yang agak garang maka tidak hairanlah jika mereka ini sentiasa dipertanggungjawabkan untuk menjaga keselamatan dan keadaan sekitar.

Bagaimanapun, jika berjumpa dengan yang mesra- seperti sentiasa dikongsikan pemilik-pemilik haiwan ini di media sosial, pasti hati sesiapa saja akan cair melihat kelembutan dan kesetiaan mereka terhadap tuannya.

Seperti persahabatan antara anjing jalanan dan lelaki ini di Johor yang tular di media sosial dan dilaporkan di beberapa portal berita tempatan sejak beberapa hari lalu.

Video pendek yang dikongsikan di Twitter ini menunjukkan reaksi anjing tersebut yang kelihatan berada dalam keadaan sedih apabila beliau difahamkan mahu pulang dari tempat kerjanya.

Kesian dia muka sedih je bila tiap kali tuk nak balik rumah. Don’t be sad, atuk always with you. Chin up! pic.twitter.com/BjgUvmo8yG

Perkongsiannya di akaun Twitter itu sejak beberapa hari yang lalu mula mendapat perhatian netizen dan telah dikongsikan sebanyak 8,000 retweet dan rata-rata terharu melihat persahabatan antara mereka berdua.

Bukan sahaja mengagumi kemesraan antara mereka berdua, namun netizen juga turut berkongsikan pengalaman mereka bersama anjing sebelum ini.

— ADIBAH NOOR 🇲🇾😼 (@adibahnoor) August 19, 2020

Nama: Salah. Salu bagi dia mkn kat tepi kedai. Kalo sy dtg, park kereta je dia dah lari dari jauh. Pdhal belum turun kereta dah kenal kita. pic.twitter.com/93om1uLkIX

— 🇲🇾 Liza Zahrah (@lizazahrah) August 19, 2020

Menurut Harian Metro, lelaki tersebut Mohd Ridhuan Daud yang bekerja di salah sebuah kedai serbaneka di Johor itu memberitahu anjing tersebut membuat kemunculan secara tiba-tiba di tempat kerjanya baru-baru ini.

Anjing jalanan itu bagaimanapun jelas beliau pernah diberi makan olehnya suatu ketika dahulu di kawasan pantai berhampiran rumahnya.

Namun selepas lama tidak berkunjung ke pantai tersebut, beliau memberitahu anjing itu baru-baru ini datang mencari beliau di tempat kerjanya yang terletak kira-kira 200 meter dari pantai tersebut.

“Saya selalu pergi ke pantai berkenaan untuk ambil angin dan ketika itulah bertemu dengan anjing berkenaan.

“Mulanya memang takut kerana terdapat beberapa ekor (anjing) lagi di situ tetapi anjing berkenaan tidak bertindak agresif jauh sekali mengejar atau cuba mencederakan saya.

“Sejak itu, saya jadi berani untuk memberi makan,” katanya kepada Harian Metro.

Bercerita lanjut mengenai anjing tersebut, beliau memberitahu mereka sebenarnya datang secara berkumpulan ke pejabatnya namun kini hanya tinggal seekor selepas dua daripadanya diambil pihak berkuasa manakala seekor lagi berkeliaran di kedai makan.

Baca juga kisah ‘persahabatan’ antara posmen dengan anjing ini yang sentiasa menantikan kehadirannya menghantar surat di Perak di pautan di bawah.

‘Memang Jinak, Sudah 4 Tahun Kenal’- Telatah Anjing Sambut Posmen Di Perak Ini Buat Netizen Terhibur

Niat Murni Harith Iskander Bela Anjing Berkaki Dua Dikecam Netizen

Dikejar Anjing Sehingga Ke Atas Pagar, Gelagat ‘Abang Posmen’ Ini Buat Netizen Ketawa


Dari Pasar Malam Ke Kedai, Bagaimana Travel Beri Effa Keberanian Kembangkan Bisnes

Siapa sangka hasil berniaga menjual dan membaiki kipas di pasar malam dapat membawa gadis ini travel ke merata tempat. Itulah rezeki yang diperolehi oleh gadis bernama Nur Asyifa Binti Ajis. Gadis yang lebih mesra di panggil Effa ini juga dikenali dengan nama Doktor Kipas.

Menurut graduan lulusan Ijazah Sarjana Muda Kejuruteraan Elektrik & Elektronik yang berusia 26 tahun ini, semuanya bermula apabila ibunya ‘bising’ melihat Effa hanya ‘goyang kaki’ di rumah selepas tamat belajar.

“Mak saya bising kerana saya ‘goyang kaki’ dan daripada buang masa, saya tolong ayah. Ayah saya seorang Penjaga Jentera Elektrik lepasan IKM dan beliau berkemahiran dalam bidang Elektrik. Waktu lapang ayah sering membaiki peralatan elektrik.

Saya dapati kipas paling mudah dibaiki berbanding televisyen. Dari situlah bermula kerjaya saya sebagai Doktor Kipas” – Effa.

Lebih menarik, perniagaan menjual kipas terpakai Effa di pasar malam bukan saja mendapat sambutan tapi turut menarik minat wartawan akhbar dan TV untuk memaparkan kisah beliau.

“Kerana saya perempuan, ada ijazah dan hanya membaiki kipas dan jual semula di pasar malam. Ramai tertanya-tanya mengapa saya tidak memilih untuk bergelar engineer ketika itu. Saya dapat tawaran Project Engineer di Johor tetapi saya tolak atas faktor jarak dan gaji. Saya ada sebab saya tersendiri” – Effa.

Baru-baru ini, Effa telah mengembara selama 4 bulan ke Iran, UK, Denmark dan Thailand. Ini merupakan pengembaraan pertama Effa dalam tempoh yang agak lama.

Sebelum trip ini, Effa juga aktif mengembara bersama keluarga dan rakan-rakan ke luar negara, antaranya ke Indonesia, Korea Selatan, China, Hong Kong, Thailand dan Singapura.

Menurut Effa impian mahu travel solo sebenarnya telah disimpan lama oleh Effa, iaitu sejak masih belajar. Namun disebabkan situasi sebagai pelajar dengan sumber kewangan terhad, impian beliau jadi terbatas.

“Saya mencari masa yang sesuai. Pada Januari 2017 akhirnya saya dapat bermula. Kebetulan pada masa tu saya merancang dengan 4 orang rakan travel saya untuk ke Iran. Tiket dari Iran ke London pula kebetulan murah, hanya RM340 sehala. Jadi saya just book and go! Saya dan rakan travel lain pun berpecah selepas itu.

Sebagai seorang yang kini menjalankan perniagaan membaiki dan menjual kipas terpakai, Effa turut mempunyai misi berkaitan dengan perniagaan sewaktu kembara kali ini – iaitu kipas.

“Di Iran, saya dapati mereka juga menggunakan kipas terutamanya di musim panas. Suhu di musim panas mencecah hingga 40C. Di musim bunga juga mereka turut menggunakan kipas jika suhu mencecah 26C. Sempat juga saya selamatkan sebiji kipas di sana! Dan seorang rakyat Iran suruh saya datang di musim panas untuk baiki semua kipas di sana.”

“Di London, pasaran kipas tidak menyeluruh. Saya dapat melihat pasaran kipas antik yang boleh dicari di car boot sales sama ada indoor mahupun outdoor” – Effa.

Namun menurut Effa daripada survey yang dilakukan, kipas di Portabello Market lebih mahal berbanding di car boot sales di mana harga boleh dirunding dengan pemilik barang antik tersebut.

“Di Denmark juga mereka turut menggunakan kipas pada musim panas. Tak sangka di negara Skandinavia juga guna kipas! Saya terkejut kerana host (couchsurfing) ada kipas di rumahnya”.

Malahan Effa terkejut apabila dimaklumkan suhu musim panas di Denmark boleh mencecah antara 30C ke 37C.

“Dan misi saya berakhir di Thailand. Seperti semua sedia maklum, cuaca di Thailand sama saja dengan Malaysia. Jadi banyak jenis kipas dan design yang unik yang saya jumpa. Brand terkemuka di sana adalah Hatari. Tengok iklan pun pecah perut! Thailand kreatif dengan tv komersial mereka” – Effa.

Selama tempoh travel, bisnes saya dikendali oleh keluarga, papa saudara dan pekerja sambilan. Ulang tahun pertama Doktor Kipas adalah pada 20 Januari lepas. Saya sambut dengan travel buddies di Iran.

Ya saya banyak berjimat dari segi penginapan. Saya tinggal percuma di rumah penduduk tempatan di setiap negara. Di Iran masih ada travel buddies dan walaupun berpecah selepas itu, saya masih gunakan Couchsurfing.com.

Saya akan pastikan “reference” yang ditinggalkan oleh setiap surfer adalah positif untuk host tersebut. Saya tinggal lama di UK sebab saya ada anjurkan event CS Meet up di sana dan setiap orang daripada mereka ajak saya tinggal dengan mereka.

Dari segi makanan, saya banyak masak sendiri kerana barangan asas mereka murah berbanding makan di kedai. Dari segi pengangkutan pula,saya banyak jalan kaki dan cuba hitch-hike di kawasan luar bandar.

Saya ada tabung travel saya sendiri. Cara simpan duit mudah sahaja, pantang tengok duit RM20 yang kuning tu terus simpan! YELLOW = TRAVEL. Meniaga di pasar malam 6 kali seminggu jadi kalau dapat 5 keping setiap kali berniaga, 5 keping lah masuk tabung. Jika dapat 3 keping duit RM20, maka semua 3 keping masuk tabung.

Boleh dikatakan saya menabung selama setahun. Saya mula serius untuk buat tabung travel seawal memulakan bisnes dulu, iaitu pada Januari 2016.

Travel solo di negara orang membuatkan saya lebih yakin dengan apa yang saya lakukan. Keputusan terletak di tangan saya. Jadi setiap langkah saya sepanjang travel adalah atas risiko saya sendiri.

Bila pulang ke tanah air, saya tidak lagi ambil masa terlalu lama dalam membuat keputusan. Saya juga kini lebih berani berhadapan dengan apa jua risiko terutamanya perihal bisnes saya.

Tidak mustahil jika suatu hari nanti Doktor Kipas akan berkembang di peringkat antarabangsa kerana setiap negara yang saya jejak ada saja kipas. Yang tiada mungkin di Antartik sahaja kot! Haha.

Saya ada jumpa kenalan tinggal di Brazil dan dia juga merasakan pasaran kipas di sana sangat bagus. Di Amerika Latin kos untuk eksport kipas mahal dan mereka ada jenama kipas mereka sendiri iaitu Domina.

Bila saya sembang dengan CEO Pentec sendiri, kualiti kipas di Brazil tidak setanding dengan kipas di Malaysia(Asia). Makna kata mungkin Doktor Kipas boleh buka cawangan di sana pula dengan kipas yang berkualiti! Berangan itu percuma.

Ramai kenalan baru yang saya jumpa sepanjang travel kali ini sama ada di kalangan akyat Malaysia dan juga dari pelbagai negara. The best part is everyone supports me as Doktor Kipas.

Banner We ❤ Doktor Kipas saya bawa ke setiap tempat dan mereka juga membantu saya untuk buat video bisnes. Mereka turut mengalu-alukan kedatangan saya ke negara mereka dan kami masih berhubung sehingga kini.

4. Pandangan terhadap dunia atau bangsa lain

Pandangan saya 100% berubah! Kalau dulu saya stereotype, tetapi tidak sekarang. Negara Iran yang dikhuatiri tidak selamat dan penuh dengan Syiah ternyata selamat dilawati. Syiah dan sunni di sana seperti bersaudara.

Mat Salleh yang saya anggap terlalu terbuka dan sosial ternyata tak semua begitu. Walaupun tatoo penuh di badan, tapi berhati baik dan menghormati Muslim. Banyak sebenarnya yang nak ceritakan dan ini salah satu kisah yang saya kongsikan di Vocket.

Baca: Saya Berhenti ‘Judge’ Orang Lepas Lihat 2 Kejadian Ini Semasa Travel

Sepanjang travel saya jumpa orang-orang baik yang banyak membantu saya. Saya rasa itu pengalaman manis yang saya tak dapat lupakan di setiap negara dan kami masih berhubung! Kalau berjodoh,mungkin si dia bermata hijau akan datang ke Malaysia tak lama lagi.

Hampir terlepas bas ke airport di Victoria Coach Station, London kerana melayan scammer! Hati-hati ya di situ. Saya lemah bila mereka cakap ,”I’m a Muslim”. Berpakaian seperti homeless dan akan paksa anda berikan wang.

Jika anda tiada wang tunai,mereka akan cakap kepada anda,” I know the nearest ATM here”. Akhir sekali dia minta Oyster Card sebab nampak saya tergesa-gesa nak naik bas. Saya bagi sahaja sikit duit memandang itu hari terakhir di London.

Saya pernah ditawarkan kerja di UK sebagai ‘dog carer’. Saya tinggal di country side (kampung) ketika itu, jiran saya seorang wanita tua. Dia perlu bawa anjingnya bersiar-siar di taman.

Tetapi dia tidak berupaya dan anak dia balik hanya sebulan sekali. Saya tak berdaya nak menolak dengan kata-kata (dan perlu terangkan tentang samak), jadi kawan saya cepat-cepat cakap “She’s allergic to dog!” Lega.

Tak semua orang British tahu tentang Muslim. Siapa sangka, kerja ini pun ada disana. Jika saya terima, bayaran adalah £8 per jam. Wow!

Pengalaman rare tu bila di setiap negara yang saya pergi, ada saja terjumpa pejuang ganja. Di Iran host mat ganja. Di London ada pula hari 420 untuk perjuangkan ganja bagi tujuan perubatan.

Di Denmark ada perkampungan ganja terus iaitu di Christiana Free Town. Semua ni ada saya ceritakan di akaun Facebook saya.

Jika diikutkan perancangan asal, Effa ingin travel sepenuh masa selama setahun sambil belajar cara untuk survive sebagai pengembara sepenuh masa.

“Perancangan asal saya travel lebih dari 4 bulan dan nak beraya di Dublin. Selepas Dublin nak ke Paris. Kemudian buat roadtrip rentas Belgium dan Netherlands. Tapi tergendala kerana terpaksa pulang awal ke Malaysia.

Tak perlu duit yang banyak pun sebenarnya hehe. Saya singkatkan tempoh travel saya kerana merasakan perlunya ‘keberadaan’ saya di tanah air. Sewaktu saya travel masih ada pelanggan yang order kipas online dan saya terpaksa ambil details dan berikan kepada ayah saya.

Saya pelik kerana masih ada pelanggan yang menunggu saya untuk pulang. Sedangkan operasi Doktor Kipas masih berjalan seperti biasa, cuma pengurusan disana tidak dikendalikan oleh saya.

Selain daripada itu, saya mendapat tawaran kerjasama dengan syarikat pengeluar kipas Malaysia iaitu jenama Pentec. Suara-suara positif dan pemangkin semangat banyak mempengaruhi saya untuk pulang awal ke tanah air.

Memang seronok berkelana di negara orang tapi bagi saya, ada masa kita perlu pulang kembali ke ‘tanah tumpahnya darahku’. Jadi tempoh travel saya berakhir pada awal Mei lalu” – Effa.

Jika direct London – Puau Pinang menggunakan Malaysia Airlines, harga tiket mencecah RM3800. Tiket penerbangan balik lebih murah jika saya terbang dari London ke Copenhagen dan turun ke Bangkok. Dari Bangkok saya buat roadtrip pulang ke Penang.

Dengan cara ini saya hanya menghabiskan RM1200 untuk tiket penerbangan balik dan transit di 2 buah negara. Aplikasi Kiwi.com sangat membantu saya mencari jalan pulang ke tanah air dengan penjimatan yang hebat sambil enjoy travel di Denmark dan Thailand dahulu!

Effa sempat berkongsi, selepas balik dari travel perasaan sayang dan patriotik kepada negara terasa semakin tinggi. Menurut Effa sebelum ini beliau tidak berperasaan begitu. “Tambahan pula saya kurang gemar dengan politik yang sedia ada” – Effa.

Ujar Effa lagi, sewaktu travel di Eropah beliau lihat seolah-olah penduduk di sana ‘mampu miliki’ sesuatu.

“Pergi shopping di pasar, saya lihat mereka berbelanja seolah-olah tiada perasaan, tiada bebanan. Bagi peralatan elektrik seperti microwave dan pemanas boleh dikatakan setiap rumah yang saya kunjungi pasti ada. Paling murah saya jumpa microwave harga £10” – Effa.

Dan Effa sendiri tidak menyangka rupa-rupanya ada pelanggan yang menunggu kepulangan beliau.

“Isnin lepas saya seperti biasa buat pertama kali selepas mengembara, saya menjual kipas-kipas terpakai di pekan hari. Saya terharu sebab kepulangan saya seperti dinanti-nantikan.  Harga kipas-kipas yang saya jual semuanya separuh dari harga yang baru.

Ada pelanggan yang cakap – kipas terpakai ja la yang mampu makcik beli. Kipas baru mahai lani. Anak-anak ramai dok berebut kipas.”

Allahu. Saya rasa sebak. Saya rasa tahap untuk mengubah dan menyumbang kepada rakyat Malaysia makin tinggi. Saya dah buat semua orang mampu milik dengan kipas yang saya jual.

Teringat negara Eropah tadi. Walaupun saya hanya rakyat marhaen,sekurang-kurangnya saya dah mengurangkan sedikit bebanan orang lain di negara sendiri” – Effa.

Sejurus pulang ke tanah air, saya terus ambil keputusan untuk membuka kedai SALES & REPAIR SERVICES untuk kipas dan sekarang bersiap sedia untuk jualan gudang. Bukan setakat kipas tetapi barangan elektrik lain juga seperti periuk nasi elektrik, air fryer, oven dll.

Perkara yang susah dalam hidup ni sebenarnya untuk buat PILIHAN. Yang interview pilot Air Asia tu saya terpaksa tolak. Memang dari kecil saya bercita-cita menjadi Juruterbang.

Tetapi saya nampak Allah itu maha pemurah rezeki. Saya nampak rezeki saya untuk jadi Doktor Kipas. Jadi saya teruskan dengan apa yang saya lakukan sekarang.

Selagi tak penuh 196 buah negara kat dunia ni, selagi tu perancangan travel masih ada. Hehehe. Tu pun kalau ada rezeki dan dipanjangkan umur. Next trip mungkin ke Guangzhou semula untuk urusan bisnes.

Pesanan saya terutamanya perempuan yang ingin travel solo, pastikan dapat keizinan mak ayah dulu. Kalau mereka bagi lampu hijau, siapkan kesemua kelengkapan untuk travel dan ready to fly!

Kepada Effa, kami ucapkan selamat maju jaya dalam perniagaan yang sedang dibangunkan. Semoga Doktor Kipas dapat melebarkan sayap ke luar negara. Last but not least, happy birthday dari kami di Vocket kerana hari ini adalah harijadi Effa.

Baca lagi:  Dengan RM3K, Ini Cara Jaja Penuhi Impian Travel Solo 2 Bulan Di Korea Selatan


Dari Pelarian Ke Olimpian, Ini Kisah Getir Yusra Mardini Berenang 3 Jam Di Lautan Demi Selamatkan Diri

Pada 23 Julai 2021, telah berlangsungnya secara rasmi pembukaan Olimpik 2020 di Stadium Olimpik Tokyo. Majlis pembukaan tersebut dilihat meriah walaupun tanpa kehadiran penonton.

Yusra Mardini, salah seorang atlet yang bertanding di kejohanan sukan penuh berprestij itu mendedahkan bagaimana berenang menyelamatkan dirinya satu ketika dahulu.

A post shared by Yusra Mardini (@yusramardini)

Untuk pengetahuan anda, Yusra Mardini merupakan seorang pelarian Syria dan ketika beliau bersama kakaknya meninggalkan bumi Syria pada tahun 2015, bot pelampung angin yang dinaiki mereka rosak serta hampir tenggelam dalam perjalanan menuju ke Eropah.

Dalam keadaan bahaya, Yusra bersama kakaknya melompat ke dalam air untuk menolak serta menarik bot itu dan berenang selama lebih tiga jam sebelum tiba ke pantai bagi menyelamatkan diri serta 20 pelarian lain.

Kemudian, mereka perlu berjalan kaki dari Greece ke Jerman. Walaupun perjalanan tersebut tidak sah, tetapi itulah jalan keluar untuk menyelamatkan diri daripada konflik di Syria.

Selepas kejadian tersebut, Yusra berasa takut untuk berenang tetapi kembali menyukai sukan renang untuk membina kehidupan baru di Hamburg. Mengimbau kembali keadaan sukar ketika itu, beliau bersyukur dapat menyelamatkan diri dengan orang lain kerana boleh berenang.

Difahamkan, Yusra Mardini sudah mula belajar berenang sejak berumur 3 tahun dan telah menyertai beberapa kejohanan renang untuk pasukan Syria. Awalnya, beliau takut untuk berada dalam pasukan pelarian kerana bimbang orang fikir beliau dapat peluang berkenaan kerana kisah hidupnya.

Yusra Mardini yang kini mewakili pasukan pelarian di Olimpik Tokyo 2020 sebenarnya mulakan langkah pertamanya dengan menyertai kejohanan olimpik di Rio pada tahun 2016 dalam acara renang 100 meter gaya kupu-kupu. Siapa sangka, takdirnya berenang di lautan Mediterania ketika itu menjadi kerjayanya sekarang.

Walaupun beliau dipanggil sebagai pelarian tetapi Yusra tidak berkecil hati tetapi bangga kerana melalui berenang dirinya berjaya selamat dari konflik berpanjangan di Syria. Malah, Yusra turut berterima kasih kepada penyokongnya dan akan tetap berusaha sehabis baik untuk mencipta kejayaan.

Sementara itu, kami kongsikan beberapa artikel berkaitan Olimpik Tokyo 2020 pada pautan di bawah ini.

Formasi 1,824 Dron Buat Penonton Terpegun Ketika Majlis Pembukaan Olimpik 2020

Harga Cecah RM300,000, Ini Jentera Yang Bakal Digunakan Azizulhasni Untuk Olimpik 2020


Dari Perlis Ke Istanbul, Mokti’s Buka Cawangan Pertama Di Turkiye

Bagi peminat manisan, pasti ramai mengenali Mokti’s, satu jenama ais krim gelato yang mengetengahkan ‘ais krim gula apong’ yang mempunyai rasa manis berlemak dan aroma tersendiri.

Setakat tahun 2022, Mokti’s mempunyai 85 cawangan di seluruh negara untuk memenuhi permintaan pelanggannya melalui 69 jenis produk. Namun angka cawangan yang banyak itu tidak terhenti di Malaysia sahaja.

Baru-baru ini perniagaan yang bermula dari Perlis itu telah melebarkan sayap perniagaan dengan membuka cawangan terbaharunya di Istanbul, Türkiye pada hari semalam.

Selepas 4 bulan proses renovasi kedai, akhirnya Mokti’s Türkiye beroperasi secara rasmi di Lüleci Hendek Cad. Hacımimi Mah, Istanbul.

“Yang pertama di luar negara dan bukanlah yang terakhir Insha Allah. Terbang jauh dari Perlis ke bumi ottoman MashAllah, ” petik perkongsian pengasas jenama Mokti’s, Siti Fatimah.

Keunikan ais krim gula apong yang ada pada Mokti’s apabila tiada langsung penggunaan gula putih, sebaliknya diperbuat daripada 95 peratus gula apong yang dibawa dari Sarawak dan lima peratus susu, bagi mengekalkan keaslian juadah dari Bumi Kenyalang itu.

Pada April tahun lalu, Mokti’s Ice Cream telah menerima anugerah ‘The Brand Laureate 2022’ sebagai pengiktirafan terhadap jenama bumiputera terbaik.


22 Gambar Ini Buat Kami Mahu Segera Terbang Ke Romania. Cantiknya!

Romania. Sekali baca macam tak terfikir pun. Rupanya perkataan romania berasal dari perkataan ‘Romanus’ yang bermaksud Bandar Kerajaan Rom.

Kali ini kami ingin kongsikan 22 gambar di lokasi berbeza di Romania. Semuanya cantik-cantik!

7. Transfagarasan, Transylvania – tengok lah jalan raya dia, macam ular

8. Bucegi Mountain – dari sudut lain pula

11. Maramures, nampak misteri dan klasik

13. Bran (Dracula) Castle – ada berani datang sini? Hehe.

16. Decebal – merupakan lokasi ukiran batu terbesar di Eropah

19. Apuseni Mountains – nampak tak rumah kecil tu?

22. Salah satu jalan di pergunungan Romania – banyaknya biri-biri!

Ps : Kisah Kerajaan Rom ada di sebut dalam al quran – surah Ar ruum. Banyak tempat menarik di negara ni kan?


Dari Pulau Pinang Ke Amerika Syarikat, Remaja Ini Ambil Vaksin Di Luar Negara Cetus Tanda Tanya Netizen

Wabak pandemik COVID-19 yang menular sejak tahun lalu telah mengubah kehidupan masyarakat di seluruh dunia. Ketika ini, vaksin perlu diambil oleh setiap orang bagi mencegah dan mengurangkan gejala jika dijangkiti wabak tersebut.

Terbaharu, sebuah video yang dimuat naik pengguna TikTok @sabrinabalkhishah memaparkan perjalanannya bersama abangnya ke Amerika Syarikat dari Pulau Pinang untuk mengambil vaksin yang pertama.

Video tersebut telah mendapat perhatian netizen dan menimbulkan tanda tanya. Rata-rata netizen tertanya bagaimana Sabrina dan abangnya boleh ke Amerika Syarikat untuk mengambil vaksin.

Malah, ada juga netizen yang berasa cemburu kerana mereka dapat ‘berjalan’ walaupun sekadar untuk ambil vaksin. Untuk pengetahuan anda, Sabrina bersama abangnya yang ke Malaysia pada bulan Mac lalu kerana mendapat tawaran belajar di UITM membuat keputusan untuk pulang ke Amerika Syarikat berjumpa ibu bapa mereka sempena cuti semester.

Ini kerana, mereka sekeluarga telah berpindah ke Amerika Syarikat sebelum ini apabila ayahnya ditugaskan bekerja di pejabat kedutaan. Menjawab persoalan netizen kenapa mengambil vaksin di luar negara, Sabrina menerangkan bahawa dirinya dan abangnya belum mendapat temu janji vaksin di Malaysia.

Apabila mendapat tarikh temu janji, tarikh tersebut sama dengan jadual penerbangan mereka ke Amerika Syarikat lalu mereka membuat keputusan mengambil vaksin di sana kerana lebih mudah.

Ketika artikel ini ditulis, video tersebut telah meraih lebih daripada separuh juta tontonan. Malah, Sabrina juga jarang muat naik video dimana hanya setahun sekali saja berdasarkan tarikh pada setiap videonya dan membuat sedikit kelainan pada tahun ini dengan memuat naik dua video.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

‘Sudah Dihujung, Malu Tolak Tepi’- Pemuda Nekad Berlari Tumpang Tandas Di SJR Curi Perhatian Netizen

Keluar Rumah Untuk Hirup Udara Segar, Tindakan Individu Positif COVID-19 Ini Buat Netizen Bengang

‘Bini Suruh Pi Cucuk Vaksin’- Gaya Lelaki Ini Pakai Baju Kelawar Di PPV Curi Perhatian Netizen


6 Foto Menarik Dari Puncak Piramid Hasil Pendakian Haram Sekumpulan Anak Muda

Selama ini sudah banyak gambar-gambar Piramid Giza di Mesir dapat kita lihat hasil seni fotographer professional serata dunia. Tetapi sekumpulan anak muda dari Russia bertindak berani memanjat sehingga ke puncak Piramid dan mengambil gambar dari situ.

Untuk pengetahuan anda semua, puncak piramid adalah kawasan larangan bagi sesiapa sahaja dan tindakan seperti memanjat piramid boleh dikenakan hukuman penjara selama tiga tahun. Jadi kalau ada sesiapa yang terfikir mahu tiru jejak langkah mereka, kami nasihatkan jangan berani cuba. Penjara di Mesir juga tidaklah ‘semewah’ seperti apa yang ada di negara kita.

Mereka menunggu berjam-jam lamanya menyorok kelengkapan kamera daripada dilihat oleh pengawal keselamatan yang menjaga sekitar piramid dengan sangat ketat. Selepas pengawal selesai daripada tugasan mereka, anak-anak muda Russia ini mulakan pendakian dan hasilnya anda boleh lihat sendiri 6 foto yang diambil dari puncak piramid ini:

LIKE dan FOLLOW Vocket di Facebook serta Instagram


Dari Rakan Sekelas Jadi Penyanyi Duo, 2 Lelaki Dari Malaysia Ini Mula Mencipta Nama Di Taiwan

Fuying & Sam atau dikenali sebagai FS mula dikenali sejak tahun 2013 dengan membawakan genre pop Cina. Pada tahun 2014, duo muzik dinamik ini mengeluarkan album pertama mereka Love Temperature.

Fuying dan Sam bukan sahaja terkenal di Malaysia tetapi juga telah meluaskan pengaruh dan peminat mereka ke Taiwan. Bukan itu sahaja, FS turut pernah memenangi anugerah muzik seperti Best New Artist, Top 10 Hottest Local Tracks, My Astro Best Single Top 25, Best Group Award dan Outstanding Regional Artiste.

A post shared by FS ( Fuying & Sam ) (@fuyingsam)

Untuk pengetahuan anda, Fuying dan Sam pada mulanya bukanlah berkawan rapat tetapi hanyalah rakan sekelas. Fuying muda 3 tahun daripada Sam lulus dahulu dari kursus latihan dan diikuti oleh Sam.

Disebabkan Fuying masih muda iaitu berumur 15 tahun ketika tamat pengajian, syarikat kursus latihan tersebut telah tandatangan kontrak selepas Fuying tamat sekolah menengah dan sama juga seperti Sam.

Difahamkan, Fuying dan Sam mulai menjadi penyanyi duo apabila mereka menyedari suara mereka harmoni ketika bersaing untuk merebut peluang menyanyikan soundtrack dalam filem Kepong Gangster. Sebagai penggiat seni tempatan, mereka yang sering membuat persembahan di Taiwan dan China berharap karya mereka dapat diterima semua rakyat Malaysia.

Terbaharu, RAM Entertainment bersama Yippi dan Day One Day One Noodles membawakan FS (Fuying & Sam) ∞ Infinity Global Exclusive Online Music Live yang akan bersiaran secara percuma di sosial platform hiburan Yippi pada 28 November ini bermula pukul 8.30 malam.

Live Music Eksklusif Global FS Online Infinity dianjurkan bersempena dengan ulang tahun ke-8 FS (Fuying dan Sam) dan didedikasikan untuk semua peminat dan rakan kongsi yang telah menyokong serta membantu perjalanan mereka sejak awal. Jangan terlepas temu janji anda bersama Fuying dan Sam!

Tahukah anda kisah perjalanan IU sebelum menjadi pelakon dan penyanyi Korea terkenal? Klik pautan di bawah untuk ketahui lebih lanjut.

Pernah Ditipu Agensi Sebelum Jadi Bintang K-Pop Terkenal, Kisah IU Ini Pasti Buat Anda Sebak

Bekas Bintang K-Pop, Tasha Low Kongsi ‘Hidden Side’ Jadi Bintang K-Pop

Lisa Blackpink: Bagaimana Seorang Rakyat Thailand Mampu Menjadi Ikon KPOP?


Bagaimana Tekanan Hidup Ubah Lelaki Ini Daripada Pengutip Sampah Ke Jutawan Berjaya

Kemiskinan bukanlah penghalang bagi seorang manusia jika beliau mahu berjaya di dalam hidup. Malah, tekad dan usaha serta sifat tidak mahu mengalah adalah kunci kepada kejayaan hidup.

Itulah yang telah ditunjukkan oleh Muhammad Azlan al Amin, seorang anak kelahiran Kelantan yang mempunyai kisah inspirasi untuk keluar daripada kemiskinan hidup.

Berusia 32 tahun, Muhammad Azlan pernah bekerja sebagai pengutip sampah di sebuah syarikat kontraktor pembersihan selama enam bulan di Kem Tentera Udara Diraja Malaysia (TUDM) Gong Kedak, Pasir Putih, Kelantan pada tahun 2005, lapor The Star.

Antara pengalaman pahit yang pernah di alami oleh Muhammad Azlan adalah membawa pulang sisa makanan yang telah dibuang orang untuk diberi kepada keluarganya.

“Keluarga kami pernah dibanci sebagai yang paling miskin di Kampung Tok Raja, Besut.” Katanya.

Beliau turut menceritakan bahawa ibunya pernah menangis apabila menjumpai ulat sampah di dalam kocek bajunya. Pengalaman-pengalaman ini adalah antara pencetus kepada perubahan hidup beliau.

Maka pada tahun 2010, selepas usahanya dalam bidang pertanian menemui jalan buntu, berbekalkan RM1.30 Muhammad Azlan tekad untuk berhijrah keluar dari Besut dan menuju ke Jertih.

Di sana, beliau bernasib baik apabila ditemukan dengan seorang individu yang ikhlas mahu membantu Muhammad Azlan keluar dari kemiskinan hidup dan mengubah nasib keluarganya.

Individu tersebut telah menawarkan kerja kepada beliau sebagai ejen hartanah dan daripada situlah bermulanya titik perubahan dalam hidupnya sehinggalah tertubuh Syarikat Azlan A-Amin Properties Sdn Bhd.

Berkata kepada media ketika majlis pelancaran buku ‘Rahsia Pengutip Sampah Jadi Jutawan’ di Perpustakaan Negara Malaysia (PNM), Muhammad Azlan tidak kekok untuk berkongsi rahsia kejayaannya.

Bagi beliau selain daripada berusaha keras untuk maju kehadapan. Amalan bersedekah, rajin beribadah serta menjaga kebajikan kedua-dua ibu bapa juga menjadi kunci kepada kejayaannya.

“Jadikan kemiskinan itu sebagai motivasi dan kekayaan itu sebagai inspirasi, apabila memperoleh rezeki kita perlu berbuat kebajikan dengan hidup berbakti kepada semua.”

“Ketika kesempitan, kita jangan lupa beribadah dan bersedekah, dalam masa yang sama sentiasa bersyukur dan menghargai pengorbanan ibu bapa kerana merekalah yang turut memberkati dan merestui rezeki kita,” Katanya.

Untuk anda yang mahu mengenali serta mengetahui rahsia kejayaan beliau, anda boleh dapatkan bukunya ‘Rahsia Pengutip Sampah Jadi Jutawan’ yang sudah mula dijual.

Semoga kisah Muhammad Azlan menjadi pencetus kepada para pembaca untuk terus berusaha di dalam hidup.

Di bawah ini kami listkan beberapa kisah inspirasi lain untuk korang jadikan teladan. Klik pautan di bawah untuk ketahui lebih lanjut.

Gagal SPM Bukan Penghalang 3 Individu Ini Raih Pendapatan RM19,000 Sebulan

Remaja 16 Tahun Ini Jadi ‘Rider’ Untuk Ringankan Beban Keluarga Buat Netizen Tersentuh Hati

Kisah 5 Pelajar Berazam Ubah Nasib Keluarga Walaupun Berdepan Masalah Kewangan


Dari Singapura Ke Malaysia, Cat & The Fiddle Kini Jual ‘Cheesecake’ Premium Secara Dalam Talian

Siapa di sini peminat cheesecake? Buat anda yang tercari-cari kedai kek yang menyajikan cheesecake yang sedap dan halal, anda mungkin boleh terjah ke Cat & The Fiddles.

Dari Singapura ke Malaysia, cheesecake premium yang mengetengahkan bahan-bahan bermutu di Cat & The Fiddle wajib dicuba oleh anda. Mana tidaknya, kek tersebut di buat oleh chef terkemuka di Singapura dan pernah memenangi pelbagai anugerah.

Terdapat pelbagai variasi cheesecake yang boleh anda dapatkan seperti Classic New York Cheesecake, Milo Dinosour, Lychee Cheesecake, King Cat of The Mountain dan banyak lagi.

Menariknya, kek-kek ini dibuat sendiri oleh chef selebriti pastry Daniel Tay dan anda akan dapat nikmati kek premium dengan penuh nikmat! Jangan risau, kek-kek ini diperakui halal oleh Majlis Ugama Islam Singapore (MUIS).

Buat anda yang sudah tergoda untuk rasa cheesecake premium ini, anda boleh dapatkan secara atas talian sahaja di sini dan kek akan dihantar ke depan pintu rumah anda pada hari yang sama. Menurut tinjauan kami, harga cheesecake ini bermula dari RM116.90 sahaja.

Tunggu apa lagi? Inilah peluang untuk anda cuba cheesecake premium dengan harga yang berpatutan. Mana satu yang anda ingin cuba?

Sementara itu, FamilyMart baru sahaja perkenalkan menu aiskrim perisa baharu. Klik pautan di bawah ini untuk ketahui lebih lanjut.

Tidak Perlu Ke Perancis, FamilyMart Perkenalkan Aiskrim Perisa ‘Creme Brulee’ Edisi Terhad

‘Choco-Choco Nutty Frappucino’, Minuman Baru Starbucks Persis Ferrero Rocher Mula Dijual Hari Ini

Resipi Tom & Jerry Cheese Cake Yang Sedap Dan Mudah Dibuat Ini Jadi Kegilaan Netizen


‘Dari Sudut Undang-Undang Tiada Masalah’ – Peguam Jelaskan Isu Adam Shahz Tidak Hadir Ke Mahkamah

Sebelum ini, Fatin Afeefa telah meluahkan rasa kecewa apabila bekas suaminya, Adam Shahz didakwa tidak hadir ke mahkamah tanpa alasan yang kukuh berhubung kes tuntutan hak penjagaan anak.

Susulan itu, Liyana Sihar iaitu seorang peguam syarie yang mewakili pelakon Adam Shahz telah tampil untuk menjelaskan perkara sebenar menerusi satu hantaran video di TikTok.

#court #kehadiran #datangcourt #peguamsyarie #celiksyariah #diaripeguamsyarie #tetuanliyanasiharassociates #LSA

♬ Coming Home (A Tribute To Diddy-Dirty Money feat. Skylar Grey) – Hitmakers Unlimited

Menerusi perkongsian tersebut, dia menjelaskan bahawa terdapat dua kes yang difailkan ke mahkamah berhubung isu hak penjagaan anak mereka dimana kes yang pertama adalah kes hak jagaan kekal dan kes yang kedua yang baru sahaja difailkan dan sebutannya adalah semalam (Isnin) iaitu kes hak jagaan sementara.

“Walaupun Adam tidak hadir, peguamnya masih hadir kerana ini adalah sebutan yang pertama. Adam sudah pun berwakalah dengan peguam, jadi peguam hadir ke mahkamah untuk meneruskan prosiding.

“Pada hari sebutan, jika peguam kedua-dua pihak sahaja yang hadir itu sudah memadai tapi tidaklah timbul isu beriya-iya memfailkan kes tapi tak nampak muka di mahkamah.” ujar peguam syarie.


Dari Surat Terbuka Hingga Ke Temu Bual, Kanak-Kanak Ini Berjaya Buatkan Ramai Netizen Kagum

Ramai di antara kita yang masih menganggap kanak-kanak merupakan golongan yang masih lagi tidak matang disebabkan faktor umur dan fizikal mereka yang masih terlalu muda tidak seperti orang dewasa. Tetapi perlu diketahui bahawa sesetengah kanak-kanak ini mempunyai fikiran yang matang sama seperti orang dewasa

Minggu lepas telah tular satu surat yang ditulis oleh seorang kanak-kanak kepada ahli jawatan kuasa surau yang menyuarakan kekecewaannya kerana telah dihalau ke saf belakang ketika solat di saf hadapan.

Walau bagaimanapun, surat tersebut telah ditulis sejak dua tahun yang lalu namun kembali tular di laman media sosial sehingga mendapat perhatian daripada Mufti Wilayah Persekutuan.

Terbaru, adik Nadzrul Zarfan yang kini berusia 10 tahun telah dijemput untuk bertemu dengan Menteri Di Jabatan Perdana Menteri, Datuk Seri Dr. Mujahid Yusof di Putrajaya.

Melalui satu kiriman di laman Twitter, tular video Nadzrul yang menjawab soalan wartawan dengan petah dan berkeyakinan.

Nadzrul Zarfan,10 tahun, berharap agar masjid mesra kanak-kanak.

Kisahnya menjadi perhatian ramai apabila surat yang dihantarnya kepada imam dan jawatankuasa surau, tular di media sosial.@NewsMPB#Nasional#RAHMAH#RahmatanLilAlamin pic.twitter.com/OL1dTGP1Yv

— Mas Zharif Zhafri Abdul Azid (@ZhafriNewsMPB) December 9, 2019

Apa yang menarik perhatian netizen ialah perwatakan yang ditunjukkan oleh adik Nadzrul Zarfan dilihat sangat matang seperti orang dewasa.

Menerusi video yang berdurasi 1 minit 35 saat itu, kanak-kanak itu berharap agar surau dan masjid menjadi lebih mesra kanak-kanak dan tidak menghalau mereka ketika berada di saf hadapan.

Rata-rata netizen kagum dengan personaliti dan cara kanak-kanak itu bercakap dan berharap agar adik Nadzrul akan menjadi insan yang hebat di masa hadapan.

Fuhh cara cakap macam a mature Adult. You have my respect, dikk.

— fifi suhaida (@pipiiiiiiii_) December 9, 2019

ringkas,padat,berfakta,huraian yg mudah fhm,tersusun. Penyampaian also sgt yakin. Also tengok cmne dia amek nafas untk susun ayat dgn baik. Pemikiran yg sgt matang dan jauh dri yg tua bangka ni. Salute adik. Aku harap mak ayah,cikgu dia blh share cmne diorg didik adik ni 😍

— Shin Shine (@AinsyaO) December 10, 2019

masyaAllah adik, bagus cara adik berkata-kata, nampak adik ni dididik dgn baik oleh ibubapa dia.semoga jadi pemimpin islam suatu hari nanti 😊

Diharapkan kanak-kanak di luar sana dapat mencontohi perwatakan yang dipamerkan oleh adik Nadzrul ini.

Terdahulu, kanak-kanak ini beli rumah berharga RM33 Juta dengan hanya pendapatan YouTube. Klik pautan di bawah untuk bacaan lanjut.

Kanak-Kanak Ini Beli Rumah Bernilai RM33 Juta Hanya Dengan Pendapatan YouTube

Tular Gambar Pelajar Ini Baca Keputusan UPSR Depan Pusara Ibu Buat Netizen Sebak

Kesungguhan Kanak-Kanak Ini Kumpul Wang Beli ‘Corn Dog’ Membuatkan Netizen Tersentuh


Dari Tanjung Malim Ke Bentong, Keluarga Ini Berjalan Kaki Balik Kampung Selepas Tidak Dibayar Gaji

Berjalan kaki dari Tanjung Malim, Perak ke Bentong, Pahang.

Bunyinya mungkin agak mustahil dan mengejutkan namun itulah yang terpaksa dilalui sekeluarga orang asal ini seperti yang dikongsikan @dniaphantom di Twitter baru-baru ini.

Melalui perkongsian yang dibuat itu, beliau berceritakan bagaimana bapanya terjumpa dengan keluarga berkenaan yang sedang berjalan kaki untuk pulang ke Bentong daripada Tanjung Malim.

Menurut beliau, keluarga itu terpaksa berjalan kaki untuk pulang ke kampung halaman selepas mendakwa tidak dibayar gaji oleh majikannya sejak tiga hari lalu.

“Aku sangat tersentuh, ayah aku terserempak dengan Orang Asli ni. Sekeluarga jalan kaki dari Tanjung Malim ke Bentong.

“Google (Maps) tadi kalau jalan kaki 23 jam baru sampai. Katanya tiada duit sebab bos tak bayar gaji dah tiga hari,” kongsinya.

“Ayah saya tanya nak ke mana semua yang dia boleh cakap kedengaran seperti tong tong macam tu jadi ayah cuba teka yang mereka ini nak ke Bentong dan rupanya betul.

“Kemudian dapat tahu lelaki itu ada isteri dekat Bentong dan anak dia dua orang pula duduk dekat Kuala Lipis dan kerja dekat sana. Bos dia pula tak bayar gaji dia call tiga hari dah tak jawab. ” kongsinya kepada The Vocket.

Menyedari perjalanan yang bakal dilalui itu agak jauh, bapanya kemudiannya menumpangkan keluarga berkenaan menggunakan kereta.

Bukan sahaja menumpangkan keluarga tersebut, malah bapanya difahamkan turut memberikan bantuan berupa makanan dan wang ringgit.

Dalam perkembangan terbaru yang dikongsikan beliau di Twitter, bapanya itu difahamkan telah menurunkan keluarga berkenaan berhampiran sekatan jalan raya di berhampiran Genting Highlands.

Bapanya juga difahamkan telah memaklumkan kepada anggota polis mengenai situasi keluarga itu sebelum meninggalkan mereka.

Perkongsian daripada Dania itu sehingga kini sudah pun mendapat lebih 5,000 perkongsian di Twitter dengan rata-rata netizen meluahkan rasa simpati terhadap keluarga berkenaan.

Malah ia juga dilihat telah menarik perhatian beberapa pihak yang sudah mula bertanyakan maklumat lanjut untuk menghulurkan bantuan yang sepatutnya.

Baca juga kisah lelaki ini yang berjalan kaki sejauh 100km kerana tidak mahu merisikokan orang lain dengan COVID-19 selepas pulang dari Jepun di pautan di bawah.

Tidak Mahu Ambil Risiko, Lelaki Ini Berjalan Kaki Lebih 100KM Selepas Tiba Dari Jepun

3 Bulan Berlakon Pergi Kerja Depan Isteri, Perkongsian Lelaki Ini Buat Netizen Sebak


Dari Tidak Tahu, Seorang Guru Mendorong Anak Muridnya Mencintai Jawi. Apa Di Sebaliknya Sungguh Membuka Mata

Tanyakan sahaja kepada guru-guru dan ibu bapa, pasti mereka bersetuju dengan kenyataan di atas.

Seorang usahawan, Puan Nurhidayah Jaafar, menceritakan pengalamannya ketika menjadi guru dengan menggunakan beberapa teknik untuk mengajar anak muridnya.

Hasilnya, anak-anak berasa dihormati, mendengar kata dan bersemangat untuk belajar. Dan bagusnya juga, guru tidak perlu hilang suara menjerit kepada anak murid. :)

Impak 3 Teknik Kepada Murid Yang Tidak Pandai Membaca

Firdaus (duduk di tepi tingkap) dan Luqman (kanan)

Cuti sekolah selama seminggu telah berlalu. Saya menjangkakan murid-murid akan terlupa banyak isi pelajaran kecuali jika mereka membuat ulangkaji di rumah. Minggu hadapan, ujian prestasi 1 akan bermula. Justeru, saya mengambil keputusan untuk membuat ulangkaji sama ada memberi latihan atau membuat kuiz.

Pertandingan Kuiz Tajwid dan Jawi tersebut adalah pertandingan di peringkat kelas sahaja. Ia salah satu pendekatan yang saya pilih untuk membangkitkan suasana belajar yang ceria setelah lama bercuti. Tambahan, mereka sudah kerap mendesak agar diadakan kuiz. Jika boleh, setiap jam belajar adalah kuiz. Kemudian, kumpulan yang menang akan meminta hadiah daripada saya. Kesimpulannya, murid-murid memang suka diberi ganjaran. Ganjaran tersebut berbentuk nama kumpulan diumumkan sebagai juara, markah, hadiah, pujian dan tepuk tangan.

Saya tidak bercadang untuk bercerita tentang perjalanan pertandingan kuiz tersebut. Sebenarnya ada sesuatu yang lebih menarik tentang dua orang murid yang paling banyak menerima impak Teknik Mendorong Gaya Nabi Muhammad iaitu Luqman dan Firdaus. Mereka antara lima orang yang tercorot dalam kelas saya tetapi kumpulan mereka berjaya memenangi Kuiz tersebut mengalahkan rakan-rakan yang jauh lebih baik daripada mereka.

Firdaus dan Luqman amat lemah membaca al-Quran dan Jawi. Setiap kali subjek al-Quran, saya akan meminta mereka membuka Buku Iqra’. Mereka juga merangkak-rangkak membaca Jawi. Jika membaca sudah lemah, sudah tentu menulis dan menjawikan tulisan rumi jauh sekali. Dalam keadaan begini, sudah tentu memenangi kuiz bagi dua subjek yang memerlukan kemahiran-kemahiran tersebut adalah mustahil. Pelik, mereka juga dapat menjawab semua soalan dan menghantar jawapan paling awal. Malah, mereka dapat menjawab satu soalan yang tidak dapat dijawab oleh semua murid lain.

Sebenarnya, saya amat mengkagumi semangat mereka untuk menguasai pelajaran. Mereka rajin bertanya meskipun amat lambat untuk faham. Kerap terlihat Luqman mengerut dahi dan tergaru-garu kepala. Selalu juga diejek-ejek rakan sebagai lembap kerana perlu diberi penerangan banyak kali. Ketika itu, Firdaus cepat-cepat menarik tangan Luqman dan berkata, “Takpe..biar aku ajar engkau”. Firdaus dan Luqman memang sahabat baik.

Saya percaya, teknik-teknik Gaya Nabi Muhammad yang saya praktikkan sebelum ini banyak memberi kesan kepada perkembangan potensi mereka. Paling menonjol adalah lonjakan self-esteem. Mereka tidak rasa bahawa diri corot, bertindak seperti murid pintar dan hebat.

Kebiasaannya, bagi murid yang lemah membaca, mereka malu untuk cuba membaca di hadapan rakan-rakan. Berbeza dengan Luqman, dia selalu angkat tangan untuk membaca teks walhal dia merangkak-rangkak dan selalu salah menyebut perkataan. Sudahlah merangkak-rangkak, diejek pula, tetapi masih tidak serik-serik mahu memperdengarkan bacaannya.

Firdaus pula rajin menunjukkan hasil tugasan kepada saya. Apabila menulis nota, ditunjuki notanya yang penuh lukisan kartun. Tulisan tidak cantik tetapi tidak segan ditunjukkan kepada saya. Apabila diberi latihan, selalu sahaja jawapannya salah tetapi tidak serik-serik ditunjuki jawapannya kepada saya. Seolah-olah dia tidak melakukan apa-apa kesalahan.

Untuk memudahkan pembaca, saya ingin berkongsi teknik dan contoh ucapan yang saya aplikasikan kepada mereka secara satu persatu. Bagaimanapun, saya kembalikan kepada Allah setiap ketentuan dan kemudahan yang diperoleh.

Saya tidak terlepas memberi pujian kepada Luqman setiap kali dia selesai membaca dan menghafaz al-Quran. Saya berikan pujian tersebut secara terbuka di hadapan murid-murid lain. Saya cuba tidak menegur murid yang mengejeknya sebaliknya saya memuji Luqman yang telah berjaya menamatkan bacaan. Lama kelamaan rakan murid berhenti mengejeknya kerana perasan sikap mereka tidak dipedulikan. Hanya perkara baik sahaja yang akan mendapat ganjaran istimewa.

“Ustazah kagum melihat usaha Luqman untuk membaca. Walaupun dia membaca merangkak-rangkak tetapi Luqman habiskan juga hingga ayat terakhir. Kalau Luqman terus menerus membaca tanpa pedulikan apa kawan-kawan kata, ustazah yakin mesti Luqman akan mahir membaca dengan cepat.”

“Wah, Luqman sudah dapat membaca lebih baik daripada semalam. Dulu langsung tidak boleh, sekarang sudah boleh sebut perkataan dengan betul. Ustazah mahu dengar lagi nanti, mesti bacaan Luqman akan lebih bagus dari hari ini sebab Luqman berusaha membaca.”

Begitulah, setiap hari saya akan mencari kebaikan pada setiap tindakannya dan memuji. Paling malas, saya akan tinggalkan juga pujian sebagai “Bagus Luqman!”. Namun begitu, “Bagus Luqman!” bukan bentuk pujian gaya Nabi. Pujian yang sebenar adalah puji kebaikan dan nyatakan impak kebaikan itu seperti ayat di atas tadi .(Nabi memuji hasil kerja)

Sahabat Nabi Muhammad yang bernama Jabir bin Abdillah melaporkan bahawa pada hari berlakunya Perang Khandaq, Nabi Muhammad telah mengumumkan panggilan perang, lalu Zubair bin Awam menyahut panggilan perang itu. Selepas itu, sekali lagi Nabi Muhammad menyeru panggilan perang, lalu sekali lagi Zubair bin Awam menyahut panggilan itu. Kemudian, sekali lagi Nabi Muhammad menyeru panggilan perang, lalu sekali lagi Zubair bin Awam menyahut panggilan itu. Lalu Nabi Muhammad berkata, “Sesungguhnya, tiap-tiap nabi mempunyai pembela, dan pembela saya adalah Zubair.” – Hadith nombor 1643 dalam kitab Ringkasan Sohih Muslim

Saya telah mengaplikasikan Teknik Memberi Gelaran sebagaimana Rasulullah memberi gelaran ‘pembela’ baginda kepada Zubair. Saya melantik ramai murid menjadi Guru Penolong antaranya Luqman sebagai Guru Penolong Ucapan dan Firdaus sebagai Guru Penolong Akhlak. Guru Penolong Ucapan dan Guru Penolong Akhlak adalah jawatan paling kerap berperanan dalam kelas.

Sebagai Guru Penolong Ucapan, Luqman akan sentiasa bersedia untuk mengetuai ucapan “Assalamualaikum Ustazah”, “Terima Kasih”, “Selamat…..”. Setiap hari, entah berapa kali dia memimpin rakan-rakannya memberi ucapan kepada guru.

Oleh itu, saya menjangkakan jawatan ini telah menaikkan self-esteem Luqman dan melatih sifat berani dalam dirinya. Sebab itu, Luqman tidak malu membaca teks dalam buku walaupun merangkak-rangkak dan salah, dia sudah biasa mengeluarkan suara dalam kelas.

Manakala Firdaus pula memiliki konsentrasi yang amat tinggi semasa saya memberi penerangan. Dulu, Firdaus paling suka bercakap-cakap dengan rakan sebelah apabila saya bercakap di hadapan. Apabila diberi kerja, dia keluarkan macam-macam alat permainan di atas mejanya. Saya kenal dengan set permainannya antaranya kertas yang dikoyak dari buku latihan dan dibuat bentuk gol, bola dan pemain-pemain. Kali ini, amat jarang saya melihat sikap Firdaus itu. Sikapnya sekarang seiring dengan gelarannya sebagai Guru Penolong Akhlak.

3. Teknik Tidak Menegur Kesilapan
(aplikasi hadith ekor kuda di sini)

Firdaus dan Luqman suka belajar Tajwid walaupun mereka belum sampai peringkat al-Quran. Satu hari, semasa subjek Tajwid , saya meminta murid mencari contoh hukum tajwid Mad ‘Arid lilsukun. Firdaus datang menunjukkan jawapannya kepada saya tetapi jawapan yang diberi ialah contoh hukum Mad Wajib Mutasil. Jawapan itu salah dan tidak memenuhi kehendak soalan. Namun begitu, saya tidak katakan kepada Firdaus, “Jawapan kamu salah!”

“Jawapan kamu betul!. Jawapan itu betul untuk hukum Mad Wajib Mutasil. Untuk mencari hukum Mad ‘Arid Lilsukun pula, caranya begini……”.

“Oh, saya hendak padamlah buat yang baru ustazah”, Firdaus berminat mahu membetulkan jawapan.

“Kamu tidak perlu padam jawapan itu. Kamu sambung latihan dengan mencari jawapan Mad ‘Arid lilsukun pula. Dengan cara itu kamu melakukan kerja lebih banyak dari rakan-rakan yang lain. Kamu mencari dua hukum tajwid sedangkan rakan kamu hanya mencari satu hukum sahaja.”

Firdaus kembali ke tempat duduknya dengan senyuman yang berbunga-bunga. Sebab itu, dia tidak serik-serik tunjukkan kerjanya. Dia fikir kerjanya betul sahaja dan gurunya sentiasa kata bahawa dia buat perkara yang betul.

Untuk maklumat tambahan bersama hadith berkaitan boleh baca di link di bawah

——————————————————-
Ikuti pelbagai kisah menarik di The Vocket.


Dari Utara Ke Selatan, Ini 10 Destinasi ‘Must Visit’ Jika Anda Ke Taiwan

Pada penulisan sebelum ini, saya ada kongsikan beberapa tempat makan yang sedap dan halal di Taiwan ketika saya menerokai keindahan Taiwan selama 6 hari.

Untuk pengetahuan anda, saya telah ke Taiwan bersama rakan-rakan media lain dibawa khas oleh AirAsia dan Lembaga Pelancongan Taiwan (Taiwan Tourism Board) pada bulan Februari yang lalu.

Best places for healing #fyp #foryoupage #foryourpageofficial #xyzbca #travel #traveltotaiwan #undiscovertaiwan #salamtaiwan #visittaiwan #jalanjalan #taiwan #love #fypgakni #explore #placetovisitintaiwan #mustvisittaiwan

♬ LOVE COUNTDOWN (Feat. Wonstein) – NAYEON

Oleh itu, saya ingin kongsikan kepada anda beberapa tempat yang meninggalkan memori terbaik kepada saya sepanjang percutian saya ke Taiwan yang merangkumi ibu kota Taipei, Taichung dan juga Kaohsiung. Jom ikuti perkongsian saya di bawah ini.

Jika anda ke Taiwan, jangan terlepas untuk kunjungi Taipei 101, menara ikonik yang menjadi kebanggaan rakyat Taiwan dan ia merupakan bangunan ketiga tertinggi di dunia. Menara ini dibuka dari jam 9 pagi hingga 10 malam setiap hari dan anda dapat menikmati panorama Taipei dari observation deck atau membeli belah.

Berdekatan dengan Taipei 101, terdapat taman outdoor iaitu Military Families Community Park dimana masih mengekalkan beberapa bangunan lama dan anda dapat melihat menara Taipei 101 dari sini.

Taiwan Lanterns Festival kini kembali di Taipei. Ini adalah sedikit sedutan kemeriahan festival tersebut yang akan berakhir pada 19 Februari 2023. @AirAsia @taiwantourismbureaumy #VacaywithAirAsiaX #undiscoveredtaipei #salamtaiwan #timefortaiwan #fyp #foryourpage #taiwanlanternsfestivalintaipei #lanternsfestival2023 #lanternfestival #taiwan #taipei #xyzbca

Ketika saya berkunjung ke sini, Taiwan Lantern Festival 2023 telah dianjurkan di Taipei dan festival ini telah menarik pengunjung tempatan dan juga luar negara untuk mengamati karya dengan ‘cahaya’ cukup memukau.

A post shared by Mimie Yuzi (@mimieyuzi)

Sesuai dengan namanya, Shifen Old Street adalah tempat di mana anda dapat melihat bandar kereta api lama yang masih mengekalkan ciri-ciri tradisonal masyarakat zaman dahulu. Pada asalnya ia dibina untuk mengangkut arang batu, hentian Jalan Lama Shifen kini telah menjadi salah satu yang paling popular di laluan kereta api Pingxi.

Di sini, saya telah menulis hajat pada tanglung sebelum diterbangkan ke udara. Mengikut sejarah, tanglung ini dahulunya digunakan sebagai sistem isyarat bagi mereka yang tinggal dan bekerja dalam industri kereta api.

Berdekatan dengan Shifen Old Street ini terdapat air terjun Shifen. Perjalanan ke air terjun Shifen memerlukan anda untuk mendaki anak tangga dan mengambil masa dalam 20 minit untuk melihat keindahan air terjun ini.

Walaupun penat mendaki anak tangga tetapi kepenatan anda akan terbayar di saat melihat keindahan air terjun. Akan tetapi, saya nasihatkan untuk memakai baju yang tebal sedikit jika melawat pada bulan Februari kerana agak sejuk di sini.

Jika anda menonton filem Spirited Away, pastinya anda akan merasai tempat ini seperti dalam filem tersebut. Jiufen Old Street ini pada satu ketika dahulu adalah bandar kecil yang kaya dengan perlombongan emas sehingga diberi nama julukan ‘Golden Mountain City’ tetapi menjadi sepi selepas kemerosotan perlombongan emas.

Seni bina di sini masih bercirikan tradisional dan menjadi lokasi tumpuan pelancong untuk membeli cenderahati dan juga mencuba pelbagai street food. Malah, anda juga dapat melihat keindahan gunung dan laut di sini. Kalau anda mahu membeli cenderahati untuk keluarga atau rakan, sinilah tempatnya dan anda dinasihatkan membawa wang tunai.

Pastikan anda menginap di sekitar Ximending jika di Taipei, dan penginapan saya adalah di Amba Hotel dimana anda boleh berjalan kaki di sekitar ‘kawasan fesyen’ Ximending.

Kawasan Ximending ini sangat happening pada waktu malam dengan persembahan busker, persembahan silap mata dan banyak lagi. Malah, jika anda mahu membeli pakaian fesyen trend terkini, sinilah tempatnya kerana banyak butik dan kedai fesyen ada di sini.

Chung-she Flower Garden ini terletak di daerah Houli, Taichung. Ini adalah satu lokasi yang sesuai untuk anda yang memang suka bergambar kerana setiap tempat yang dipenuhi pelbagai spesis bunga akan memberikan ‘wow factor’ pada gambar anda.

Dari bunga mawar, bunga matahari, tulip dan banyak lagi spesis bunga yang boleh didapati di sini, selain mengamati keindahan bunga-bungaan dan bergambar, anda juga dapat menenangkan diri melihat keindahan alam.

Gaomei Wetland ialah kawasan tanah lembap semula jadi yang terletak di pantai barat Taiwan, berhampiran Bandar Taichung. Destinasi ini terkenal dengan matahari terbenam yang menakjubkan dan pemandangan yang indah dimana menampilkan kawasan paya yang luas, dataran lumpur dan laluan air.

Sejujurnya, ini adalah lokasi yang menawarkan pengalaman tidak akan saya lupakan. Mana tidaknya, berjalan di atas dock sepanjang 800 meter dan seolah-olah berlawan dengan angin kencang serta saya hampir terjatuh kerana angin terlalu kuat.

Almost fly #fyp #foryourpage #foryou #foryourpageofficial #xyzbca #travel #gaomeiwetlandtaichung #gaomeiwetlands #strongwinds #love #travel #visittaiwan #salamtaiwan #undiscovertaiwan #traveltotaiwan #taiwan #friends #airasia

Walaupun begitu, jika saya diberi peluang maka saya akan datang kembali ke sini untuk melihat keindahan sunset di sini. Memang recommended untuk pergi bersama pasangan anda tetapi pastikan anda tidak memakai skirt ketika berkunjung ke sini.

Jika ke luar negara tetapi tidak mencuba street food mereka, memang rugi. Oleh itu, Feng Jia Night Market, Taichung dan Liuhe Night Market, Kaohsiung adalah pasar malam yang anda wajib pergi untuk food hunting.

Secara personal, saya suka food hunting di Feng Jia Night Market kerana lebih banyak pilihan makanan seperti sweet potato, jagung berkeju, jus buah dan banyak lagi.

Kira-kira 20 minit pendakian untuk anda sampai ke Kaohsiung Lighthouse yang berada di puncak. Untuk pengetahuan anda, ia juga dikenali sebagai rumah api Cihou dan anda akan dihadiahkan dengan pemandangan pulau Cijin yang indah apabila berada di puncak.

Apabila anda berada di puncak, selain dapat melihat keindahan pulau Cijin yang dikelilingi laut, anda juga boleh bersantai di sana sambil menikmati aiskrim atau kopi. Memang refreshing, almaklumlah penat mendaki.

Ini merupakan salah satu keunikan di Kaohsiung, Taiwan di mana Dome of Light ini terletak di stesen MRT Farmosa Boulevard. Mesti anda tertanya-tanya kenapa ia menjadi tarikan ramai, bukan?

Mana tidaknya, karya seni pada kubah yang diperbuat daripada kepingan kaca berwarna-warni ini akan memukau semua pengunjung yang melihatnya. Memang cantik untuk bergambar di sini.

Kena dengan namanya, Pier 2 Art Center adalah tempat yang menghimpunkan pelbagai aktiviti seni dimana anda dapat menghayati banyak karya dan replika binaan seni. Untuk pengetahuan anda, Pier-2 Art Center ini dahulunya merupakan pelabuhan tertua di Kaohsiung sebelum ia dibangunkan menjadi pusat kebudayaan.

Berdekatan Pier 2 Art Center, anda boleh menaiki cruise menyusuri Love River dan dapat melihat destinasi-destinasi menarik yang berada berdekatan dan untuk melihat keindahan matahari terbenam, anda boleh menaiki cruise pada waktu petang.

Keindahan Taiwan tidak dapat diungkapkan dengan kata-kata dimana setiap bandar memiliki keunikannya tersendiri untuk memukau sesiapa sahaja yang berkunjung ke Taiwan.

Secara jujur, selama 6 hari di bumi Taiwan, apa yang dapat saya simpulkan adalah Taiwan bukan sahaja memiliki keindahan alam semulajadi tetapi ia juga satu destinasi yang kaya dengan sosio budayanya.

Sekadar makluman, AirAsia menawarkan penerbangan dengan kekerapan tiga kali seminggu ke Taipei dari Kuala Lumpur dan anda boleh membuat tempahan penerbangan di laman web AirAsia atau AirAsia Super App. Sebelum terlupa, jika anda belum memiliki BigPay, anda boleh mendaftar dan menggunakan refferal code ini 1GZSREAKLO untuk mendapatkan kredit sebanyak RM5.

♬ original sound – Putri Fieyna – Putri Fieyna

Bukan itu sahaja, BigPay merupakan kad dengan tukaran wang asing terbaik yang anda boleh gunakan di Taiwan dan penggunaannya agak meluas. Akan tetapi, anda dinasihatkan untuk membawa wang fizikal juga jika anda mahu membeli street food dan barangan souvenir di kawasan pasar atau terpencil. Bolehlah jadikan Taiwan sebagai destinasi untuk anda pergi selepas Aidilfitri nanti.


22 Perkara Anda Perlu Tahu Sebelum Travel Ke Acheh Indonesia

1. Airport agak jauh dari Banda Aceh, perjalanan lebih kurang 30 minit dengan kereta.

2. Banda Aceh penuh dengan motosikal yang dipandu laju, dan pemandu tidak menghormati lampu trafik, hati-hati bila menyeberang jalan.

3. Aceh tidak sesuai untuk backpacker kerana pengangkutan awam tidak kemas dan jalan ke tempat tarikan sangat sempit dan hulu.

4. Sewaan kereta Avanza dan supir dalam lingkungan 500-650k Rp sehari.

5. Tempat kesan tsunami boleh di lawati didalam masa 2 hari dengan perjalanan santai.

6. Masjid yang tiada terkesan oleh tsunami yang perlu dilawati adalah Baiturrahman, Baiturrahim dan Rahmatullah.

7. Siap kan duit kecilan apabila melawat tempat tarikan untuk sedekah dan hadiah.

8. Makanan Aceh seperti makanan Sunda tidak seperti makanan di Malaysia. Makanan yang perlu dirasai adalah ayam tangkap dan mee Razali.

9. Hotel berdekatan dengan Masjid Baiturahman, Banda Aceh adalah Hotel Hip Hop dan Hotel Lading. Booking dengan Agoda adalah lebih murah dari walk-in. Rate bermula dari Rm100 semalam.

10. Anda perlu merasai Kopi Gayo dari Takengon dan Kopi Luwak yang tersangat murah (17,000 Rp). Anda boleh minum kopi di Cafe berhadapan Restoren mee Razali.

11. Pemandangan pergunungan dan pesisiran pantai di Geurutee sangat cantik, 1 jam perjalanan dari Banda Aceh.

12. Tiket feri ke Sabang Pulau Weh berharga 80,000 Rp one way.

13. Snorkeling hanya di Iboih. Freddies dan Casanemo hotel adalah di pantai Sumur 3 di Sabang. Jika anda tinggal di Sabang, anda perlu ke Iboih sejauh 45 km dengan kereta perjalanan 1 jam untuk snorkeling.

14. Tiada penghawa dingin di dalam hotel Freddies dan Casanemo. Kebanyakan pelawat rekomen Freddies. Kedua hotel ini jauhnya 2 km dari pekan Sabang melalui jalan yang berbukit.

15. Anda perlu menyewa kereta di Sabang kerana tempat tarikan sangat jauh dan jalan berbukit. Saya tidak rekomen sewa motor kapcai kerana merbahaya.

16. Sewaan kereta Sabang disebelah kanan selepas keluar dari terminal feri, berharga 400,000 Rp sehari. Tambah 200,000 Rp jika perlu khidmat supir.

17. Bawa surat nikah jika datang berkelamin ke hotel.

18. Baca sejarah Aceh dan sejarah tsunami terlebih dahulu sebelum melawat ke Aceh.

19. Di setiap tempat kesan tsunami mesti ada ‘unofficial guide’. Sediakan wang kecil untuk mereka.

20. Saya cadangkan 5 malam di Aceh iaitu 3 malam di Banda Aceh dan 2 malam di Pulau Weh.

21. Beli Simcard Telkomsel kerana signal 3G yang merata di Aceh. 2GB data hanya 48,000 Rp.

22. Sabang adalah pekan terbesar di Pulau Weh tetapi orang Aceh membahasakan Pulau Weh sebagai Sabang. Ramai yang keliru.

Terima kasih kerana sudi membaca. Doakan kesejahteraan untuk saya dunia akhirat. Ameen.

Saya kongsikan juga gambar-gambar sewaktu di sana untuk tatapan anda.

Baca lagi: Itinerari Bajet 4 Hari 3 Malam Ke Acheh Indonesia


Daripada Besi Buruk Jadi Motosikal Lejen Yamaha XS650, Inilah Kegigihan Seorang ‘Rider’ Tegar

Sedikit koleksi gambar restoration Yamaha XS650 saya. Ia keluaran tahun 1971 bersamaan 45 tahun yang lepas.

Motor ini satu daripada dua yang telah didaftarkan di Malaysia. Pada ketika itu, motor yang lagi satu dimiliki oleh Raja Petra Kamarudin (Malaysia Today).

Gambar-gambar ini mewakili truncated version of the timeline – dari masa mula projek start, proses di tengah-tengah dan towards the end.

In between itu, jangan tanya. Tak berbaloi share gambar besi buruk banyak-banyak dalam FB. Kihkih.

Motosikal ini ambil masa setahun untuk rebuild. Kiranya tak lama lah juga dan selepas itu pula perlu lalui Puspakom inspection untuk proses ‘pewujudan semula’ dalam sistem JPJ. Proses ini mengambil masa lebih kurang 7 bulan.

Ini kerana motor itu sudah tak wujud dalam rekod JPJ kerana akhir sekali renew roadtax pada tahun 1985 bersamaan 31 tahun yang lalu. Saya pun belum reti naik basikal roda tiga lagi masa tu.

As usual, mula-mula idea nak restore motosikal ini apabila baca history Yamaha dalam encyclopedia. Rasa cool macam hipster lah konon.

Fuh.. mesti cool gila bawa motor ni dengan leather jacket, jeans dan steel- toe boots.

Apabila bawa keluar dari bangsal rumah arwah atuk, macam nak muntah pula berhadapan dengan realiti. Memang langsung tak ada persamaan, walau bau-bau bacang-dengan gambar dalam encyclopedia.

Restoration ni ramai yang involve membantu. Buat sorang boleh kot– tapi 6 atau 7 tahun baru boleh siap. Itu pun kalau siap lah.

Tambahan pula, masa tu saya sedang part time buat master. Berterabur juga masa tu dengan kerja, family, belajar, tiba-tiba menambahkan masalah hidup dengan besi buruk ni.

Tapi finally apabila dah dengar bunyi, motor tu “pom, pom kuat sangat”, rasa puasnya tak dapat digambarkan. Dapat juga preserve part of Malaysian motoring history.

Ada short caption saya letak untuk describe each gambar yang berikutnya.

Pada tayar dan rim di dalam bangsal ini tertera ‘Made In Malaya’. Masa ni buat “site survey” dulu locate barang-barang bersama sepupu saya.

Standby nak lari je masa suluh-suluh barang ni pasal kadang-kadang biawak muncul sebab ini port ia lepak tanpa gangguan (bangsal di tepi parit besar).

Besi-besi diselaputi tanah ketika ditemui. Masa inilah saya baru kenal apa itu serangga dipanggil gegat kerana banyak terjumpa mereka semasa bawa keluar barang-barang ini. Melompat comel ke sini dan ke sana depan muka saya. Cis.

Operasi mengeluarkan barang-barang dari bangsal bermula pukul 7.30 pagi bersama sepupu saya (nampak kain je di kanan gambar, dia pun malu-malu orangnya).

Inilah keadaannya selepas dibawa keluar. Disusun untuk tujuan inventory record. Senang nanti, apa-apa hal boleh refer gambar barang yang ada dan tak ada.

Ini sangat penting untuk restoration motosikal yang telah di’barai’kan. Buku parts catalogue juga saya dah siap-siap sediakan untuk refer explosion view barang-barang ini. Dah le motor sebiji je kat Malaysia, memang confirm tak ada reference lain.

Juga dibersihkan satu-satu dan diminyakkan (pre cleaning la kira) untuk bawa masuk naik kereta. Lagipun, takut juga sang gegat atau lipan dapat tiket free migrate dari Muar ke Terengganu naik kereta saya.

Perpindahan bermula dari Muar ke Terengganu. Bukti motosikal boleh dibawa dengan nissan xtrail. Dah macam lori Kasim Baba. Sampai-sampai Terengganu, wheel bearing belakang terus berbunyi.

Ini masa dah bawa balik ke rumah. Bersihkan skru-skru, barang-barang getah dan lain-lain yang masih boleh dipakai. Philosophy reuse barang yang masih baik. Berpinar mata duduk tengok barang-barang ni. Ia ambil masa yang lama nak dibersihkan.

Ini semasa part alloy start untuk dikilatkan. Manakala barang besinya di’chrome’kan. Pomen yang bajet bergaya atau hipster dengan rokok terjuntai di tepi bibir.

Orang yang sentiasa terbabit sama sebagai ahli konspirasi ialah bapa saya. Kami sama-sama tahan telinga akibat mak saya berleter berkenaan kes motosikal-motosikal buruk kami. Dalam gambar ini bapa saya sedang gosok ‘inner tube’ fork.

Ini pula ialah adik saya. Adik saya tersilap langkah apabila pergi bercuti ke rumah saya tapi di’ragging’ oleh kami untuk cat balik semua skru yang telah dibersihkan.

Ini ialah roda dan tayar belakang di mana rim menggunakan rim asal, dengan spoke stainless steel baru. Tayar belakang lebih mudah kerana sesuai dengan ukuran moden. Gambar diambil sebelum saya karate papan kerana terdiscover yang dah salah beli sproket. Makanya, kena pergi ke KL semula.

Dah ada rupa motosikal sikit. At least ada handlebar dengan lampu lah.

Selepas siap cat. Tone hijau yang betul masih lagi misteri kerana langsung tak ada reference. Gambar internet pun susah nak kata mana yang betul. It’s complicated.

Beberapa malam sebelum hari inspection Puspakom. Project indicator termasuk berapa tin kopi tarik yang habis untuk melalui malam-malam tersebut, sampai overdose. Kadang-kadang tukar selera, minum Old Town.

Hari inspection tiba. Sebenarnya, motor hanya siap pada jam 4 pagi sebelumnya. Nak test ride pun memang tak sempat. Sekali inspector tu nak test ride, bawa jauh pula tu. Kami hanya mampu sama-sama mendoakan perjalanan beliau selamat pergi dan balik. Nervous betul.

Keadaan sekarang. Sudah digunakan. Ada lah sikit-sikit lagi nak buat. Memang saya sentiasa pakai boots bila menunggang kerana tidak ada electric starter. Tendang aja, style 60-an. Sesekali tu dia pun ada tendang kita juga. Cis.

Motosikal ini direstore kepada original spec kerana saya ingin rupa dan tunggangan motosikal ini berkeadaan seperti ia mula-mula keluar pada tahun 1969 dulu.

Ternyata begitu entah apa-apa teknologi zaman tu kalau dibandingkan dengan motosikal moden.

Setiap perjalanan perlu ada pre and after ride inspection bagi memastikan tidak ada skru yang tercicir akibat gegaran.

Juga pastikan badan sentiasa fit untuk melayan sesekali motosikal ini susah nak hidup. 20 kali tendang. Kalau setting api tak betullah. Kalau betul, ok aje.


Daripada Ejekan Kepada Pergaduhan, Tindakan Pelajar Lelaki Di Sepang Ini Raih Perhatian Netizen

Kecoh sejak semalam di media sosial apabila tular sebuah video pergaduhan melibatkan tujuh pelajar lelaki  di sebuah sekolah menengah di Sungai Pelek. Dilaporkan, pergaduhan yang berlaku pada 10.30 pagi ini berpunca daripada ejek-mengejek rakan sekolah.

Pergaduhan yang berlaku turut mendapat perhatian para netizen selepas rakaman pergaduhan oleh individu yang berada di sekolah terbabit dikongsikan di media sosial.

Menerusi video yang tular dapat dilihat para guru bertungkus-lumus berusaha meleraikan pergaduhan yang berlaku. Tidak kurang juga tukang rakam yang seolah membuat provokasi melibatkan para pelajar yang bergaduh serta guru.

Menurut Ketua Polis Daerah Sepang, Asisten Komisioner Wan Kamarul Azran Wan Yusof, anggota Pasukan Peronda Sukarela (PPS) sekolah itu menerima panggilan dari pengetua sekolah memaklumkan kejadian.

Menurutnya, dua anggota PPS datang berjumpa pengetua sekolah bersama beberapa orang guru sebelum memberi nasihat dan amaran keras kepada pelajar terbabit.

Hasil siasatan anggota PPS bersama guru sekolah itu mendapati pergaduhan berpunca daripada ejek-mengejek seorang pelajar tingkatan empat kepada seorang pelajar tingkatan tiga ketika waktu rehat. Dilaporkan tiada kecederaan membabitkan pelajar terbabit dan semua pelajar mengakui kesalahan yang dilakukan.

Isu pergaduhan yang berlaku berjaya diselesaikan apabila para pelajar yang terlibat memilih untuk berdamai dan berjanji tidak akan mengulangi perkara yang sama.

Memandangkan kejadian yang berlaku tidak membabitkan kecederaan, pihak pengetua dan sekolah bertindak untuk tidak membuat sebarang laporan polis serta akan mengambil tindakan disiplin kepada semua pelajar yang terlibat.

Netizen terhibur dengan gelagat lelaki ini yang tergolek bersama kek hari lahir sejurus selepas menendang seekor kucing.

‘Karma Is Real’- Pemuda Ini Tergolek Bersama Kek Selepas Tendang Kucing Bikin Netizen Terhibur

Bersahur Dengan Berocca, Menangi AirPods Pro, Nintendo Switch Dan iPad


Daripada Pendapatan Enam Angka Kepada ‘Rider’ FoodPanda, Lelaki Ini Terpaksa Tukar Kerjaya Untuk Teruskan Hidup

Waktu sukar banyak mengajar kita untuk lebih memahami bahawa hari tidak selalunya cerah dan hidup tidak pernah berhenti menduga tidak kira dalam apa pun situasinya. Beruntunglah orang-orang yang tidak keberatan untuk mengambil keputusan sukar dalam hidup ketika mereka dilanda sesuatu musibah.

Seorang pemuda yang bernama Lai, berusia 30 tahun, sebelum ini memperoleh pendapatan dengan enam angka setiap bulan terpaksa menukar kerjayanya kepada penghantar makanan untuk FoodPanda bagi meneruskan hidup ditengah-tengah pandemik COVID-19.

Dia pada asalnya adalah seorang pemilik perniagaan yang menjalankan perkhidmatan kedai komputer. Perniagaan yang dimulakan bersama-sama dengan tiga orang lagi ketika dia berumur 26 tahun itu berjalan baik sebelum ini sehingga memberikannya pendapatan bulanan sebanyak enam angka.

Walaubagaimanapun, ketika COVID-19 datang menjengah. Dia terpaksa membuat keputusan sukar dengan menutup perniagaannya. Tetapi masih perlu membayar RM3,000 pinjaman kepada pihak bank setiap bulan.

Dia yang sudah menjual keretanya telah memutuskan untuk membuat kerja sebagai penghantar makanan bagi memastikan dia mempunyai pendapatan yang stabil setiap bulan. Dalam tempoh PKP, dia akan bekerja sepanjang masa bagi menghantar sebanyak 300 makanan seminggu dan memperoleh sehingga RM1,000.

Dia kini gembira dengan pekerjaannya dan berjaya memperoleh pendapatan yang stabil. Dia yang sudah terbiasa dengan kesulitan dalam hidup mengatakan bahawa bekerja sebagai penghantar makanan untuk FoodPanda telah memberikannya satu rasa tekad baru dalam hidup.

Beberapa bulan lalu, seorang juruterbang terpaksa tukar kerjaya menjadi ‘runner’ akibat daripada kesan ekonomi. Klik pautan di bawah untuk membaca.

Kesan COVID-19, Juruterbang Tukar Kerjaya Jadi ‘Runner’ Untuk Teruskan Hidup

Dari Mata Seorang Aktivis Teater, Kesan COVID-19 Kepada Penggiat Seni

Penjelasan Mudah Mengapa Rakyat Marhaen Berhak Dapat Bantuan Berbanding Golongan Atasan


Daripada Hobi Hingga Harumkan Nama Malaysia, Jofliam Menang Tempat Ke-4 Pertandingan Memasak Piza Di Itali

Daripada suka-suka buat piza dari rumah sewaktu PKP yang lalu, influencer dan usahawan Jofliam telah menyertai sebuah pertandingan memasak piza di Itali baru-baru ini.

Lebih manis lagi, perjalanan yang jauh itu menjadi satu memori manis buat Jofliam dan pasukannya apabila mereka berjaya meraih tempat ke-4 dalam pertandingan memasak piza di Tutto Pizza Expo, pameran antarabangsa yang didedikasikan untuk peminat pizza seluruh dunia. Acara itu merupakan edisi keenam bagi tahun ini yang berlangsung di Napoli, Itali.

Memetik hantaran TikTok isterinya, @cikepal06 menyatakan terdapat 50 pasukan dari seluruh Itali termasuk USA dan 1 pasukan mewakili Malaysia, Jofliam Pizza Wagyu 150. Pasukan itu turut dianggotai oleh dua orang tempatan di pembuat piza itu.

Sangat susah Italian 🇮🇹 nak bawa bendera negara lain, tapi Salva sanggup demi Jofliam . Tq Salva🤗. 50 team dari seluruh Italy termasuk USA dan 1 team mewakili Malaysia🇲🇾. Dari hobi suka-suka masa PKP, kini Jofliam sah certified Chef Pizza @ certified Pizzaiolo🍕. Masin mulut Han eh. Bila teacher dia tanya ayah dia kerja apa? Han cakap papa Chef 😂. Ikut markah, team Jofliam dapat top 4 dalam 50 team yang bertanding. Aku still bangga je Jofliam bawak nama Malaysia 🇲🇾 dalam competition pizza ni. Pembuat pizza yang famous dekat Italy 🇮🇹 pon kenal Jofliam pizza wagyu from Malaysia. Fantastic bak kata Yuki👌🏻! Jangan give up! Fly high my husband Jofliam 😘. Awak tetap champion di hati saya🥰. Haderrrrr🤣. #jofliam #cikepal #cikepal06 #han #yuki #hanyuki #makajibycikepal #makajicikepal #makaji #jofliamcikepal #jofliamcikepal06 #jofliampizzawagyu #jofliamwagyupizza #jofliampizza

“Sangat susah orang Itali nak bawa bendera negara lain, tapi Salva sanggup demi Jofliam . Terima kasih Salva,” petik hantaran TikTok @cikepal06.

Tambahnya lagi, sangat susah pembuat piza yang terkenal dekat Italy nak kenal orang dari negara luar. Tapi mereka dapat kenal Jofliam dari Malaysia menerusi piza wagyu yang menjadi rebutan ramai.

Memetik hantaran Instagram @jofliam pula, beliau menyatakan dia sendiri yang mahu pergi ke pertandingan tersebut. Semua kos pembiayaan ke Itali itu dibiayai sendiri atas sebab sukarela dan minat yang mendalam.

“Untuk Salva, dia sanggup mewakili Malaysia. Ini adalah satu penghormatan untuk saya.

“Sangat susah untuk orang Itali nak mewakili bendera negara lain selain Itali sebab orang Itali tersangatlah bangga dengan Itali.

“Tapi kalau kerajaan Malaysia sudi membawa Salva dan pasukan saya untuk ke Malaysia, mengenali Malaysia, budaya Malaysia, orang Malaysia yang sangat budiman, keindahan Malaysia, pembangunan Malaysia, saya sangatlah berbesar hati,” ujar Jofliam dalam hantaran Instagram miliknya.

Penulis pernah merasai sendiri ‘Jofliam Pizza 150’ sebelum ini, ia sememangnya piza yang anda kena cuba sekali seumur hidup.

Walaupun agak sukar untuk mendapatkannya, namun pengalamannya kekal diingati sehinggalah hari ini.

Jika anda datang bersama rakan, penulis cadangkan anda untuk membeli dua kotak, kerana satu kotak memang tidak cukup dan silalah makan ketika piza itu masih panas-panas.


Daripada Komik Jadi Realiti, Rumah ‘Kampung Boy’ Di Perak Bakal Dibuka Hujung Tahun Ini

Kampung Boy merupakan antara siri animasi yang terkenal satu ketika dahulu. Sebelum diadaptasi kepaada sebuah siri animasi, ia hanyalah sebuah komik.

Bagi anda yang tidak tahu, Kampung Boy adalah kisah hidup kartunis Datuk Mohammad Nor Khalid atau lebih dikenali sebagai Lat. Rupa-rupanya rumah ikonik dalam komik sebenarnya wujud dan terletak di Batu Gajah, Perak.

Malangnya, rumah tersebut sudah tiada lagi tetapi rumah yang sama sedang dibina semula di sebuah kampung tidak jauh dari tempat Lat membesar. Anda akan dapat lihat kehidupan dan gambaran kehidupan Lat ketika kecil di rumah tersebut apabila Rumah Lat dan Galeri dibuka hujung tahun ini.

Menariknya, pengunjung dapat mengimbau kenangan masa lalu dimana rumah tersebut akan lengkap dengan perabot yang kebanyakannya dari era sebelum Perang Dunia Kedua.

Malah, ia termasuk meja solek, meja makan, kerusi, cermin dan rak almari asal milik keluarga Lat yang digunakan untuk menyimpan rekod ketika usianya 19 tahun. Selain itu, pengunjung juga dapat melihat karya Lat selama 4 dekad sejak tahun 1964 dan ini adalah lokasi pilihan buat yang suka hasil kerja Lat.

Sepatutnya rumah itu akan dibuka secara rasmi kepada orang ramai pada bulan Julai tetapi disebabkan penularan wabak pandemik Covid-19 ketika ini menyebabkan ia terpaksa ditangguhkan sehingga hujung 2020.

Adakah anda berasa teruja untuk berkunjung ke Rumah Lat dan Galeri? Sementara itu, kami senaraikan beberapa artikel berkaitan destinasi menarik di Malaysia yang anda mungkin berminat untuk kunjungi.

Kecantikan Luar Biasa ‘Blue Tears’ Di Kuala Selangor Jadi Tarikan Pelancong Seluruh Dunia

Persis Bridge Of Peace, Ini Kecantikan Dan Keunikan Saloma Link Di Kampung Baru Yang Telah Dibuka

Ladang Bunga Matahari Di Perlis, Destinasi Percutian Terbaharu Yang Anda Perlu Terokai


Daripada RM18 Ke RM27 Dalam Masa Seminggu, Peningkatan Mendadak Harga Bawang Buat Netizen Terkejut

Tidak dapat dinafikan pelaksanaan Perintah Kawalan Pergerakan Bersyarat (PKPB) yang dilaksanakan semula memberi kesan kepada rakyat Malaysia. Adakah anda perasan akan kenaikan harga barang ketika berbelanja sepanjang PKPB?

Terbaharu, seorang pengguna Twitter @hanifmz telah berkongsi gambar harga sekarung bawang. Beliau berasa terkejut dengan kenaikan harga sekarung bawang daripada RM18 kini dijual dengan harga RM27.

Kepala hotak dia. Semalam baru naik RM18, hwri ni naik RM27. Gilalah. Mana menteri jaga harga barang ni? Dah lah PKPB, sewa, bil, semua kena bayar takda discount. Customer makin kurang sebab ramai takda gaji. Mana menteri ni!!?? pic.twitter.com/G2nLNHTt8i

— hanifmz | 🍔 | Burger Vista (@hanifmz) November 18, 2020

Ketika dihubungi, Hanif yang merupakan seorang peniaga burger cukup terkejut dengan kenaikan harga tersebut dan turut mengatakan harga sebelum pelaksanaan PKPB hanya berharga RM6.50 sahaja. Malah, harga RM18 pada gambar adalah harga ketika promosi.

Tambahnya, bukan sahaja bawang berdepan kenaikan harga tetapi barangan harian juga sama naik. Isu ini cukup membimbangkan dirinya sebagai seorang peniaga kerana apabila harga barang tidak terkawal maka peniaga akan tanggung kerugian.

Tolong report ya kawan-kawan. Download apps dia. pic.twitter.com/160IN9I5w3

Mana tidaknya, jika harga jualan dinaikkan pasti pelanggan akan lari. Difahamkan, Hanif juga telah membuat aduan kenaikan harga barang di laman sesawang KPDNHEP.

Perkongsian Hanif mencuri tumpuan netizen terutama sekali peniaga. Rata-rata meluahkan rasa sedih akan kenaikan harga ini dan juga berkongsi kesususahan mereka untuk berniaga.

Menteri masih boleh kawal harga. Menteri boleh letak maximum price ceiling supaya takkan berlaku penindasan harga. Selaku bekas peruncit since raya tahun ni harga memang menteri tak control smpai sekarang. Yang peliknya pihak yg dulu suka kecam pasal harga sekarang ni senyap trus

— I Am Survivor (@HulaimHuraira) November 18, 2020

Saya terpaksa buat sambal nasi lemak guna bawang holland 🤣 harga bawang merah boleh menangis nak bayar

— Fahreez. (@muhdfahreez) November 18, 2020

I dulu pun kerja runcit. Mmg tak dinafikan ada sesetengah owner kedai yg sengaja markup harga tinggi tapi itu la, kdg harga naik bukannya salah kita tapi harga tu mmg dari supplier. Lagi haru, dpt bos yg dia sendiri markup harga tapi bila cust tanya, ckp kerani yg letak harga. 🙄

— Athirah Nazir Anak Malaysia 🇲🇾🇲🇾🇲🇾🇲🇾 (@tirohnazir) November 18, 2020

Serba salah kita nak meniaga. Barang semua 2 3 kali ganda naik. Customer dah lah kurang. Tapi gitu lah, kita owner ni pikir jugak kalau naikkan harga, kesian kat customer😭😢

— Pittreeeeee🇲🇾 (@fatfitfot) November 18, 2020

Bukan itu sahaja, para netizen juga mahu pihak berkuasa untuk mengawal harga agar tidak naik secara melampau kerana ia memberi kesan kepada pengguna. Kenaikan harga barang itu perkara biasa tetapi diharap masih dikawal.

Mengulas isu harga bawang yang mahal ini, seorang pembekal barang kering termasuk bawang menjelaskan bahawa ia disebabkan bekalan tidak mencukupi sejak bulan Ogos. India yang merupakan pembekal bawang terbesar dunia dilanda banjir dan menyebabkan beberapa ladang tidak dapat tuai hasil tanaman.

Bila banjir, beberapa ladang tak dapat tuai hasil untuk dibekalkan maka terjadilah supply shortage.

Depa cakap eksport bawang dari India terpaksa dihentikan kerana penggunaan dalam negara pun tak cukup.

— Bob SB (@izzuddinjfr) November 18, 2020

Oleh itu, berlakulah kekurangan bekalan dan India terpaksa hentikan eksport bawang kerana penggunaan dalam negara pun tidak mencukupi. Ketika ini, para pembekal mendapatkan bekalan bawang di Pakistan tetapi masih tidak mencukupi berikutan permintaan tinggi di seluruh dunia.

Apakah pendapat anda mengenai kenaikan harga bawang ini yang pastinya memberi kesan kepada anda? Diharap pihak berkuasa dapat memberikan solusi dan bantuan kepada rakyat berhubung isu ini.

Sementara itu, kami kongsikan artikel ‘trending’ di The Vocket pada pautan di bawah ini.

Pemandu Pelancong Tempatan Luah Perasaan Hilang Punca Pendapatan Kesan COVID-19

Netizen ‘Luah Perasaan’ Tentang Perniagaan Mereka Yang Terkesan Kerana COVID-19

Kota Kinabalu ‘Dipetik’ Dalam Drama Korea Buat Netizen Terkejut Dan Bangga


‘Dark Side’ Industri K-Pop Dan Kerangkanya Yang Rosak

Rakan Korea di tempat kerja semalam ada berkongsi tentang berita seorang artis K-Pop bernama sulli membunuh diri, punca utamanya adalah kerana masalah depresi. Sulli merupakan bekas ahli kumpulan f(x) dan meninggalkan kumpulan itu pada 2014 selepas dikecam peminat dan netizen. Masalah depresinya bermula sejak dari itu.

Hakikatnya, masalah bunuh diri dalam kalangan orang Korea dan artis K-pop bukan masalah baru. Malah, Korea Selatan mencatatkan rekod negara tertinggi dalam carta rekod bunuh diri dalam kalangan negara OECD (high-income countries). Jadi, persoalannya dimanakah silapnya?

Dalam Kes K-Pop ini, punca utamanya adalah kerana K-Pop itu sendiri lahir daripada sistem atau kerangka yang rosak. Dalam sistem ini, bakal artis direkrut oleh agensi sejak dari umur 12 atau 13 tahun. Mereka diminta untuk tinggal di asrama yang dimana dari situ agensi mereka akan mengawal berat dan bentuk badan mereka. Ada yang sehinggakan diminta untuk melakukan pembedahan plastik.

Artis yang dilatih, gaji mereka akan dipotong sebagai pembayaran balik upah agensi yang melatih menari, menyanyi, kos sara hidup. Keuntungan satu kumpulan kpop dibahagikan sehingga pada kadar 80 (agensi):20 (Kumpulan Kpop).

Hasil daripada sistem ini? Lahirlah artis K-pop yang kelihatan serba serbi sempurna. Ini menyebabkan peminat menjadikan mereka idola dan matlamat kehidupan. Satu standard kecantikan, kesempurnaan yang perlu dicapai oleh semua orang. Kesannya, peminat mula melakukan pembedahan plastik demi mencapai tahap kesempurnaan idola mereka. Boleh baca tentang artikel ini di sini.

Maka tidak pelik apabila International Society of Aesthetic Plastic Surgery; UN menyenaraikan Korea Selatan sebagai negara tertinggi kadar pembedahan plastik per capita dengan statistik menunjukkan 1 juta pembedahan plastik telah dilakukan dalam tempoh setahun. Ia bersamaan juga dengan nisbah 1 dalam kalangan 3 perempuan Korea. Pengaruh utamanya semestinya K-Pop. Mereka sentiasa merasa serba kekurangan kerana terpengaruh dengan kesempurnaan idola mereka.

Tidak cukup dengan itu, disebabkan kerangka yang rosak ini, lahirlah peminat yang fanatik. Menulis surat dengan mengunakan darah. Cubaan untuk menculik artis malah ada yang menceroboh bangunan tempat tinggal artis tersebut. Berlakulah kecam mengecam antara kumpulan peminat. Artis juga diserang mentalnya dengan cacian sekiranya bertidak dari luar kemahuan peminat.

Hasil daripada sistem ini, lahirlah masalah-masalah yang hanya ada dalam industri musik K-Pop tetapi tiada pada yang lainnya. Siapakah yang dapat untung daripada semua ini? Kerajaan Korea kerana mengunakan K-Pop untuk memperkenalkan produk-produk Korea kepada dunia. Secara tidak langsung, K-Pop berjaya membantu meningkatkan sektor pelancongan negara berkenaan.

Sebelum saya menutup tulisan saya ini, saya belanja gambar koleksi rahang manusia yang telah berjaya di potong di sebuah klinik pembedahan plastik di korea. Memang luar biasa.

Walaupun begitu, penyanyi K-Pop tetap mempunyai fan base yang besar di seluruh dunia. September lalu, BTS melakar sejarah menjadi artis Korea Selatan pertama yang buat ucapan di PBB. Peluang yang jarang diberikan kepada artis.

BTS Lakar Sejarah Sebagai Artis Korea Pertama Berucap Di PBB

Persamaan Sultan Uthmaniyyah, Vladimir Putin Dan K-Pop Big Bang Yang Patut Dicontohi


Dash Cam Ini Merakam Pemanduan Hebat Oleh Pemandu Ambulan Hungary

Ini bukan Fast And Furious, tetapi, hey, ianya buat saya terhibur.

Ia bagai menonton game Need For Speed, cumanya ianya adalah realiti. Menarik sangat melihat kereta di hadapan membelok ke kiri dan kanan memberi laluan. Dan ada masa ambulan ini membuat saya berdebar-debar.

Pemandu ambulan di Hungary ini mungkin di antara pemandu atas jalan raya yang terbaik pernah kita lihat. Beliau memandu laju, tetapi bertindak pantas dan menurunkan kelajuan pada masa yang tepat. Pemanduan sejauh 7.5 km hanya mengambil masa kurang dari 6 minit. Laju, lancar tetapi selamat!

Paparan video ini sudah mencecah 1.5 juta hits dalam masa sehari sahaja. Dan kini kita tahu kenapa!

LIKE dan FOLLOW Vocket di Facebook serta Instagram